tripathysagar/odia_wiki huggingface dataset:
ଅଶ୍ୱପତି    ‍  ଏକ ହିନ୍ଦୁ ପୌରାଣିକ ରାଜାମାନଙ୍କଙ୍କ ଉପାଧି ଅଶ୍ୱପତି କହିଲେ  "ହର୍ଷ ମାନଙ୍କ ମାଲିକ " କୁ ବୁଝାଏ । ମହାପୁରାଣ ରାମାୟଣ ଅନୁସାରେ ଅଶ୍ୱପତି କଇକେୟ ରାଜ୍ୟର ରାଜା ଥିଲେ । ସେଠାରେ ବହୁ ସଂଖ୍ୟାରେ ଉତ୍ତମ ଅଶ୍ୱ ଥିବାରୁ ତାଙ୍କୁ ଅସପତି କୁହାଯାଉଥିଲା । କଇକେୟୀ , ଯିଏ ଦଶରଥଙ୍କ ପତ୍ନୀ ଥିଲେ ସେ ଅଶ୍ୱପତିଙ୍କ କନ୍ୟା ଥିଲେ । ତାଙ୍କର ସାତ ପୁତ୍ର ମଧ୍ୟରୁ ଯୁଦ୍ଧଜିତ ଜଣେ ଥିଲେ । ରାମାୟଣରେ ଯୁଦ୍ଧାଜୀତଙ୍କ ଭୂମିକା ଅହମ ଥିଲା । ପତ୍ନୀଙ୍କ ଦେଶାନ୍ତର ବାର ପାଇଥିବାରୁ ଅଶ୍ୱପତି ପକ୍ଷୀ ମାନଙ୍କ ଭାଷା ବୁଝିପାରୁଥିଲେ । କିନ୍ତୁ ବାର ସହ ଏକ ସର୍ତ ରହିଥିଲା । ସେ ଯଦି କାହାକୁ ପକ୍ଷୀ ମାନଙ୍କ ଥୁ ଜାଣିଥିବା ବିଷୟ କହିବେ ତେବେ ତାଙ୍କର ଜୀବନ ଚାଲିଯିବ । ଥରେରାଣୀଙ୍କ ସହ ଉଦ୍ୟାନରେ ଭ୍ରମଣ କରୁଥିବା ସମୟରେ ଏକ ଯୋଡ଼ା ହଂଶଙ୍କ କଥୋପକଥନ ଶୁଣିଲେ । ତାଙ୍କୁ ଏତେ ଆମୋଦ ଲାଗିଲା ଯେ ସେ ଖୁବ ହସିଲେ । କଇକେୟୀଙ୍କ ମାଁ ବା ତାଙ୍କର ପତ୍ନୀ ଯଦିଓ ଯାନୀ ଥିଲେ ଅଶ୍ୱପତି ଛଡ଼େଇ ମାନଙ୍କ କ୍କଥୋପକଥନ କଥା କହି ପାରିବେ ନାହି , ତଥାପି କୌତୁହଳ ଦମନ କରି ନ ପରି ପଚାରିଲେ । ଅଶ୍ୱପତି ଏଥିରେ ବିବ୍ରତ ହୋଇ ତାଙ୍କୁ ତାଙ୍କ ପିତା ମାତାଙ୍କ ଘରେ ତ୍ୟାଗ କରି ଆସିଲେ । ଦଶରଥଙ୍କ ପ୍ରତିଶ୍ରୁତି ରାଜା ଦଶରଥ ଅଶ୍ୱପତି ଓ ତାଙ୍କର ପୁତ୍ର ଯୁଦ୍ଧଜିତଙ୍କୁ କଥା ଡିଥିଲେ ଯେ କଇକେଇଙ୍କ ଅଉରସରୁ ଜାତ ପୁତ୍ର ହିଁ ତାଙ୍କ ପରେ ରାଜଗାଦି ପାଇବେ , ତଥାପି ପରିସ୍ଥିତି କ୍ରମେ ନିୟମାନୁସାରେ ଜେଷ୍ଠ ପୁତ୍ର ରାମଙ୍କୁ ରାଜା କରିଥିଲେ । ତାହା ତାଙ୍କର ପ୍ରତିଜ୍ଞାର ଭଙ୍ଗ ହେଇଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୧୮ ଜୁନ ବର୍ଷର ୧୬୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୭୦ତମ  । ବର୍ଷ ଶେଷ ହେବା ପାଇଁ ଆଉ ୧୯୬ ଦିନ ବାକି ଅଛି ।
ଚକ୍ରେଶ୍ୱରୀ ଶିବ ମନ୍ଦିର, ଭାରତୀୟ ରାଜ୍ୟ ଓଡ଼ିଶାର ରାଜଧାନୀ ଭୁବନେଶ୍ୱର ସହରର ରାଜାରାଣୀ କଲୋନୀଠାରେ ଅବସ୍ଥିତ ଥିବା ଏକ ପ୍ରାଚୀନ ଶିବ ମନ୍ଦିର । ଏହା ୧୦ମ/୧୧ଶ ଶତାବ୍ଦୀରେ ନିର୍ମିତ ହେଇଥିବାର ଜଣାଯାଏ । ଏଠାରେ ଶିବ ଲିଙ୍ଗ ଓ ଯୋନିପୀଠ ଆରାଧ୍ୟ ଦେବତା ହିସାବରେ ପୂଜା ପାଇଥାଏ । ଏହି ମନ୍ଦିରର ପୂର୍ବ ଓ ଉତ୍ତର ଦିଗରେ ଘରୋଇ ବାସ ଗୃହ ରହିଥିବା ବେଳେ ପଶ୍ଚିମ ଦିଗରେ ଚାକ୍ରେଶ୍ୱର ପୁଷ୍କରିଣୀ ରହିଛି । ଏଠାରେ ପାରମ୍ପାଇକ ରୀତିରେ ଶିବରାତ୍ରି, ଦୀପାବଳି ଓ ମକର ସଂକ୍ରାନ୍ତି ଆଦି ପାଳିତ ହଉଥିବା ବେଳେ ବ୍ରତୋପନୟନ, ରୁଦ୍ରାଭିଶେଖ ଓ ଚନ୍ଦ୍ରାଭିଶେଖ ଆଦି ମଧ୍ୟ ହେଇଥାଏ । ସ୍ଥାପତ୍ୟ ଶୈଳୀ ଏକ ନିମ୍ମ ଚଟାଣ ଉପରେ ମନ୍ଦିରର ନିର୍ମିତ ହେଇଥିବା ବେଳେ ଏହାର ଏକ ବିମାନ ଓ ପୁନର୍ନିର୍ମିତ ସାମ୍ନା ପ୍ରସ୍ତ ରହିଛି । ଉତ୍କଳୀୟ ରେଖା ଦେଉଳ ଢଙ୍ଗରେ ମନ୍ଦିର ନିର୍ମିତ । ମନ୍ଦିରଟି ବାଡ଼, ଗଣ୍ଡି ଓ ମସ୍ତକ ଭାବରେ ନିର୍ମିତ । ସ୍ୱତନ୍ତ୍ରତା ମନ୍ଦିରରେ ଅନ୍ୟ ଶିବ ମନ୍ଦିର ପରି ସାଧାରଣତଃ ରହୁଥିବା ଲଲାଟ ବିମ୍ବଠାରେ ଗଜଲକ୍ଷ୍ମୀଙ୍କ ସ୍ଥାନରେ ଚତୁର୍ଦ୍ଧା ଗଣେଶ ପ୍ରତିମା ରହିଛି । ଏହା ଭୁବନେଶ୍ୱରଠାରେ ଥିବା ମନ୍ଦିର ସମୂହ ଭିତରେ ଏକ ବ୍ୟତିକ୍ରମ ଭାବରେ ପରିଚିତ । ଏହି ପରି ଅନ୍ୟ ଏକ ବ୍ୟତିକ୍ରମ କଳାରହଙ୍ଗାସ୍ଥିତ ଶିବ ମନ୍ଦିରରେ ପରିଲକ୍ଷିତ ହେଇଥାଏ । ସେଠାରେ ଲଲାଟ ବିମ୍ବଠାରେ ଉଭୟ ଗଣେଶ ଓ ସରସ୍ୱତୀଙ୍କ ପ୍ରତିମା ସ୍ଥାପିତ ହେଇଥିବାର ଦେଖାଯାଏ । ମନ୍ଦିର ସାମନାରେ ପାର୍ବତୀ ଓ କାର୍ତ୍ତିକେୟ ପ୍ରତିମୂର୍ତି ସହ ଏକ ଅମାଲକା ପ୍ରସ୍ତର ମଧ୍ୟ ରହିଛି । ସାଜସଜ୍ଜ୍ୟା ମନ୍ଦିର କବାଟରେ ସ୍ଥମ୍ବାକାର ଭାବରେ ଚିତ୍ର ସବୁ ସ୍ଥାନିତ ହୋଇଛି । ସେଥିରେ ପୁଷ୍ପ ଶାଖା, ନର ଶାଖା, ପତ୍ର ଶାଖା ସବୁ ରହିଛି । ଲଲାଟବିମ୍ବଠାରେ ରହିଥିବା ଗଣେଶ ତାଙ୍କର ବାହନ ମୂଷିକ ଉପରେ ରହିଛନ୍ତି । କବାଟ ନିକଟରେ ଦ୍ୱାରପାଳ ଭାବରେ ଦୁଇଟି ସଶସ୍ତ ଶୈବ୍ୟ ଦ୍ୱାରପାଳ ମୂର୍ତି ମଧ୍ୟ ରହିଛି । ଦୁଆର ଉପର ଅଂଶରେ ନବଗ୍ରହଙ୍କ ଖୋଦିତ ଚିତ୍ର ମଧ୍ୟ ରହିଛି । ସୂର୍ଯ୍ୟ ହସ୍ତରେ କମଳ ଧାରଣ କରି, ରାହୁ ଅର୍ଦ୍ଧ ଚନ୍ଦ୍ରକୁ ଧରି ଓ କେତୁ ସର୍ପ ଧରି ରହିଥିବା ଚିତ୍ର ରହିଛି ।
ସଂସ୍କୃତ  ,       -, -, ସାଧାରଣତଃ        ,   ବିଶ୍ବର ଏକ ପୁରାତନ ତଥା ଭାରତରେ ପ୍ରଚଳିତ ଏକ ଶାସ୍ତ୍ରୀୟ ଭାଷା । ଏହା ଭାରୋପୀୟ ଭାଷା ପରିବାରର ଏକ ଆର୍ଯ୍ୟ ଭାଷା । ଏହାର ପୂର୍ବବର୍ତ୍ତୀ ଭାଷାଗୁଡ଼ିକ ପ୍ରାକ୍ତନ ତାମ୍ର ଯୁଗରେ ଉତ୍ତର-ପଶ୍ଚିମରୁ ବିସ୍ତାର ଲାଭ କଲାପରେ ଏହା ଦକ୍ଷିଣ ଏସିଆରେ ବ୍ୟାପୀଥିଲା । ସଂସ୍କୃତ ହିନ୍ଦୁ ଧର୍ମର ପବିତ୍ର ଭାଷା ଓ ଶାସ୍ତ୍ରୀୟ ହିନ୍ଦୁ ଦର୍ଶନ ଶାସ୍ତ୍ରରେ, ବୌଦ୍ଧ ଏବଂ ଜୈନ ଧର୍ମର ଐତିହାସିକ ପାଠ୍ୟରେ ବ୍ୟବହାର ହୋଇଥିଲା । ଏହା ପ୍ରାଚୀନ ଏବଂ ମଧ୍ୟଯୁଗୀୟ ଦକ୍ଷିଣ ଏସିଆରେ ଏକ ସଂଯୋଗ ଭାଷା ଥିଲା ଏବଂ ପ୍ରାରମ୍ଭିକ ମଧ୍ୟଯୁଗୀୟ ଯୁଗରେ ଦକ୍ଷିଣ ପୂର୍ବ ଏସିଆ, ପୂର୍ବ ଏସିଆ ଏବଂ ମଧ୍ୟ ଏସିଆକୁ ହିନ୍ଦୁ ଏବଂ ବୌଦ୍ଧ ସଂସ୍କୃତି ବ୍ୟାପିବା ପରେ ଏହା ଧର୍ମ ଏବଂ ଉଚ୍ଚ ସଂସ୍କୃତିର ଭାଷା ଏବଂ ଏହି କ୍ଷେତ୍ରରେ ରାଜନୈତିକ ଉଚ୍ଚବର୍ଗଙ୍କ ଭାଷାରେ ପରିଣତ ହୋଇଥିଲା । ଫଳରେ ବିଶେଷ କରି ବିଭିନ୍ନ ଦକ୍ଷିଣ ଏସିଆ, ଦକ୍ଷିଣପୂର୍ବ ଏସିଆ ଏବଂ ପୂର୍ବ ଏସିଆର ଭାଷାଗୁଡ଼ିକର ଔପଚାରିକ ଏବଂ ପରିବର୍ତ୍ତିତ ଶବ୍ଦାବଳୀ ଉପରେ ସଂସ୍କୃତ ସ୍ଥାୟୀ ପ୍ରଭାବ ପକାଇଥିଲା । ସଂସ୍କୃତ ସାଧାରଣତଃ ଅନେକ ପୁରୁଣା ଇଣ୍ଡୋ-ଆର୍ଯ୍ୟ ଭାଷା ପ୍ରକାରକୁ ସୂଚାଏ । ଏହାର ସବୁଠାରୁ ପୁରୁଣା ହେଉଛି ଋକବେଦରେ ମିଳୁଥିବା ବୈଦିକ ସଂସ୍କୃତ । ତାହା ଖ୍ରୀ.ପୂ. ୧୫୦୦ ମସିହାରୁ ଖ୍ରୀ.ପୂ. ୧୨୦୦ ମସିହା ମଧ୍ୟରେ ରଚନା କରାଯାଇଥିବା ୧,୦୨୮ଟି ଶ୍ଳୋକକୁ ନେଇ ଗଠିତ ଓ ଏସବୁକୁ ବର୍ତ୍ତମାନର ଉତ୍ତର ପାକିସ୍ତାନ ଓ ଆଫଗାନିସ୍ତାନରୁ ଉତ୍ତର ଭାରତର ଆଡ଼କୁ ପୂର୍ବମୁଖୀ ହୋଇ ପ୍ରବାସ କରୁଥିବା ଇଣ୍ଡୋ-ଆର୍ଯ୍ୟ ଜନଜାତିମାନେ ରଚନା କରିଥିଲେ । ବୈଦିକ ସଂସ୍କୃତ ଭାରତୀୟ ଉପମହାଦେଶର ପୂର୍ବବର୍ତ୍ତୀ ପ୍ରାଚୀନ ଭାଷାମାନଙ୍କ ସହ ଆଦାନ ପ୍ରଦାନ କରିବା ବେଳେ ପ୍ରଥମ କରି ଭେଟିଥିବା ଗଛ ଏବଂ ପଶୁମାନଙ୍କ ନାମ ମଧ୍ୟ ଆହରଣ କରିଥିଲା । ଏହା ବ୍ୟତୀତ ପ୍ରାଚୀନ ଦ୍ରାବିଡ଼ ଭାଷାଗୋଷ୍ଠୀ ସଂସ୍କୃତର ଧ୍ୱନିବିଜ୍ଞାନ ଏବଂ ଗଠନକୁ ପ୍ରଭାବିତ କରିଥିଲେ ।  "ସଂସ୍କୃତ"  ମଧ୍ୟ ଅତି ସାଧାରଣ ଭାବେ ଶାସ୍ତ୍ରୀୟ ସଂସ୍କୃତକୁ ସୂଚାଏ । ଶାସ୍ତ୍ରୀୟ ସଂସ୍କୃତ ଏକ ୧ମ ମସିହାର ମଧ୍ୟଭାଗରେ ଉତ୍ପନ୍ନ ହୋଇଥିବା ଏବଂ ପ୍ରାଚୀନ ବ୍ୟାକରଣଗୁଡ଼ିକ ମଧ୍ୟରେ ସବୁଠାରୁ ବ୍ୟାପକ ଭାବେ ପାଣିନୀଙ୍କ ଅଷ୍ଟାଧ୍ୟାୟୀଦ୍ୱାରା  "ଆଠଟି ଅଧ୍ୟାୟ"  ମାନକୀକରଣ ହୋଇଥିଲା । କାଳିଦାସ ସଂସ୍କୃତ ଭାଷାର ସର୍ବଶ୍ରେଷ୍ଠ ନାଟ୍ୟକାର ଓ ସେ ଶାସ୍ତ୍ରୀୟ ସଂସ୍କୃତରେ ଲେଖୁଥିଲେ । ଆଧୁନିକ ଗଣିତର ମୂଳଦୁଆ ପ୍ରଥମେ ଶାସ୍ତ୍ରୀୟ ସଂସ୍କୃତରେ ବର୍ଣ୍ଣନା କରାଯାଇଥିଲା । ତେବେ ସଂସ୍କୃତରେ ରଚିତ ଦୁଇ ପ୍ରମୁଖ ମହାକାବ୍ୟ ମହାଭାରତ ଏବଂ ରାମୟଣ ବିଭିନ୍ନ ମୌଖିକ କାହାଣୀ ବର୍ଣ୍ଣନା ଶୈଳୀରେ ରଚିତ ଓ ଏହି ସଂସ୍କୃତକୁ ମହାକାବ୍ୟ ସଂସ୍କୃତ କୁହାଯାଉଥିଲା । ଏହା ଉତ୍ତର ଭାରତରେ ଖ୍ରୀ.ପୂ. ୪୦୦ରୁ ଖ୍ରୀ.ପୂ. ୩୦୦ ମଧ୍ୟରେ ବ୍ୟବହୃତ ହୋଇଥିଲା ଏବଂ ଶାସ୍ତ୍ରୀୟ ସଂସ୍କୃତର ପ୍ରାୟ ସମସାମୟିକ ଥିଲା । ଏହା ପର ଶତାବ୍ଦୀ ମଧ୍ୟରେ ସଂସ୍କୃତ ପରମ୍ପରାବଦ୍ଧ ହୋଇ ପ୍ରଥମ ଭାଷା ଭାବରେ ଶିଖାଯିବା ବନ୍ଦ ହେଲା ଏବଂ ଶେଷରେ ଏକ ଜୀବନ୍ତ ଭାଷା ଭାବରେ ବିକଶିତ ହେବା ବନ୍ଦ ହେଲା ।
ବିଜୟ ଧୋଣ୍ଡୁପନ୍ତ ତେନ୍ଦୁଲକର  ୬ ଜାନୁଆରୀ ୧୯୨୮ ୧୯ ମଇ ୨୦୦୮  ଜଣେ ମରାଠୀ ଲେଖକ, ନାଟ୍ୟକାର, ତଥା ଚିତ୍ରନାଟ୍ୟ ଲେଖକ ଥିଲେ । ସେ ଶାନ୍ତତା କୋର୍ଟ ଚାଲୂ ଆହେ, ସଖାରାମ ବାଈଣ୍ଡର, ଓ ଘାଶୀରାମ କୋତଓ୍ବାଲ ଆଦି ନାଟକ ରଚନା ଲାଗି ପ୍ରସିଦ୍ଧ । ସେ କେତେକ ଆମେରିକୀୟ ବିଶ୍ୱବିଦ୍ୟାଳୟରେ ମଞ୍ଚନାଟକ ରଚନା ଶିକ୍ଷାଦାନ କରୁଥିଲେ । ସେ ପଚାଶ ବର୍ଷରୁ ଅଧିକ କାଳ ଧରି ମହାରାଷ୍ଟ୍ରର ଜଣେ ପ୍ରସିଦ୍ଧ ନାଟ୍ୟକାର ତଥା ମଞ୍ଚ ବ୍ୟକ୍ତିତ୍ୱ ଭାବରେ ଜଣାଶୁଣା ଥିଲେ । ଜୀବନୀ ୧୯୨୮ ମସିହା ଜାନୁୟାରୀ ୬ ତାରିଖରେ ମୁମ୍ବାଇର ଗୁରୁଗାଓଁସ୍ଥିତ ଏକ ମରାଠୀ ପରିବାରରେ ଜନ୍ମଗ୍ରହଣ କରିଥିଲେ ବିଜୟ ତେନ୍ଦୁଲକର। ତାଙ୍କ ବାପା କିରାଣି ଚାକିରି କରିଥିଲେ। ତାଙ୍କର ମଧ୍ୟ ଏକ ବହି ପ୍ରକାଶନ ସଂସ୍ଥା ଥିଲା। ବାପା ବହି ପ୍ରକାଶନ କରୁଥିବାରୁ ତାଙ୍କ ଘରେ ସବୁବେଳେ ଲେଖକମାନଙ୍କର ଭିଡ଼ ଲାଗିରହୁଥିଲା। ପ୍ରଚୁର ବହି ମଧ୍ୟ ଥିଲା। ମୋଟାମୋଟି ଭାବରେ ଘରେ ଏକ ସମାନ୍ତରାଳ ସାରସ୍ବତ ପରିବେଶ ସୃଷ୍ଟି ହେଉଥିଲା। ଏଭଳି ଏକ ପରିବେଶରେ ବଢ଼ିଥିବା ହେତୁ କିଶୋର ବିଜୟ ତେନ୍ଦୁଲକରଙ୍କ ଭିତରେ ସାହିତ୍ୟ ପ୍ରତି ରୁଚି ବଢ଼ିବାକୁ ଲାଗିଲା। ସେ ଖୁବ୍‌ କମ୍‌ ବୟସରେ ବହି ସଂସ୍ପର୍ଶରେ ଆସିଲେ ଓ ତାହାକୁ ପଢ଼ିଲେ। ଏହା ହିଁ ତାଙ୍କୁ ପ୍ରକାରାନ୍ତରେ ଲେଖକ ହେବା ପାଇଁ ପ୍ରଚୋଦିତ କଲା। ପାଶ୍ଚାତ୍ୟ ନାଟକ ଦେଖିଦେଖି ତାଙ୍କର ପିଲାବେଳ ଅତିବାହିତ ହୋଇଥିଲା। ମାତ୍ର ୧୧ବର୍ଷ ବୟସରେ ସେ ତାଙ୍କର ପ୍ରଥମ ନାଟକ ଲେଖିଥିଲେ। କେବଳ ନାଟକ ଲେଖି ନ ଥିଲେ; ଅଧିକନ୍ତୁ ସେ ତାହାର ନିର୍ଦ୍ଦେଶନା ଦେଇଥିଲେ ଓ ନିଜେ ମଧ୍ୟ ସେଥିରେ ଅଭିନୟ କରିଥିଲେ। ସାହିତ୍ୟ ରଚନା ବିଜୟ ତେନ୍ଦୁଲକର ନାଟକ ରଚନା ସହିତ ଚଳଚ୍ଚିତ୍ର ତଥା ଟେଲିଭିଜନ ଜଗତ ସହିତ ସଂଶ୍ଳିଷ୍ଟ ଥିଲେ ଏବଂ ସେ ଜଣେ ପ୍ରାବନ୍ଧିକ ତଥା ରାଜନୈତିକ ଖବରଦାତା । ତାଙ୍କର ନାଟକଗୁଡ଼ିକ ମଧ୍ୟରେ ସାନ୍ତାନ୍ତା କୋର୍ଟ ଚାଲୁ ଆହେ  ଚୁପ୍‌ କୋର୍ଟ ଚାଲିଛି , ଘାସିରାମ୍‌ କୋଟଓ୍ବାଲ, ସଖାରାମ୍‌ ବିନ୍ଦର ଆଦି ପ୍ରମୁଖ । ସାହିତ୍ୟ ସମାଲୋଚକଙ୍କମାନେ ତାଙ୍କୁ ଜଣେ ବାସ୍ତବବାଦୀ ଲେଖକ ଭାବରେ ବର୍ଣ୍ଣନା କରନ୍ତି । ସେ ତାଙ୍କ ରଚନା ନିମନ୍ତେ ବାସ୍ତବ ଜୀବନରୁ ଉପାଦାନ ସଂଗ୍ରହ କରୁଥିଲେ ।
ଟ୍ରାସ୍ଟୁଜୁମାବ (ଇଂରାଜୀ ଭାଷାରେ , ବିକ୍ରୟ ନାମ ହର୍ସେପ୍ଟିନ/ ) ଏକ ମୋନୋକ୍ଲୋନାଲ ଆଣ୍ଟିବଡି   ଯାହା ସ୍ତନ କର୍କଟ ରୋଗରେ ବ୍ୟବ‌ହୃତ ହୁଏ  । ଏହା ବିଶେଷତଃ ଏଚଇଆର୨ ରିସେପ୍ଟର ପଜିଟିଭ  ( 2 ) ସ୍ତନ କର୍କଟ ରୋଗରେ ଦିଆଯାଏ  । ଏହା ଏକ‌କ ଭାବରେ ବା ଅନ୍ୟ କେମୋଥେରାପି   ଔଷଧ ସାଥୀରେ ଦିଆଯାଇପାରେ । ଟ୍ରାସ୍ଟୁଜୁମାବ ଧୀର ଶିରାଭ୍ୟନ୍ତର ଇନଫ୍ୟୁଜନ   ଆକାରରେ ବା ସବକ୍ୟୁଟାନିଅସ ଇଞ୍ଜେକସନ   ଆକାରରେ ଦିଆଯାଏ । ଟ୍ରାସ୍ଟୁଜୁମାବର ସାଧାରଣ ପାର୍ଶ୍ୱ ପ୍ରତିକ୍ରିୟାରେ କ୍ୱର, ସଂକ୍ରମଣ, କାଶ, ମୁଣ୍ଡବଥା, ନିଦ୍ରା ସମସ୍ୟା ଓ ରାସ ଦେଖାଯାଏ । ପ୍ରତିକ୍ରିୟା ସାଂଘାତିକ ହେଲେ ହୃଦ୍‌ପାତ, ଆଲର୍ଜି ପ୍ରତିକ୍ରିୟା ଓ ଫୁସଫୁସ ରୋଗ   ହୋଇପାରେ । ଗର୍ଭାବସ୍ଥାରେ ଏହି ଔଷଧ ଶିଶୁର ହାନୀ କରିପାରେ । ଏହା ଏଚଇଆର୨ ରିସେପ୍ଟର  ( 2 ) ସ‌ହିତ ଅନୁବନ୍ଧିତ ହୋଇ ଜୀବକୋଷ ଡୁପ୍ଲିକେସନ ପଦ୍ଧତିକୁ ଧୀର କରି କାର୍ଯ୍ୟକ୍ଷମ ହୁଏ  । ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୮ରେ ଡାକ୍ତରୀ ବ୍ୟବ‌ହାର ନିମନ୍ତେ ଟ୍ରାସ୍ଟୁଜୁମାବ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ୪୪୦ମିଗ୍ରା ଭାଏଲର ହୋଲସେଲ ମୂଲ୍ୟ ୧,୮୦୦ରୁ ୧,୯୫୫ ଆମେରିକୀୟ ଡଲାର । ଇଂଲଣ୍ଡରେ ଏକ ୧୫୦ ମିଗ୍ରା ଭାଏଲର ମୂଲ୍ୟ ପ୍ରାୟ ୪୦୭ ପାଉଣ୍ଡ ।
ଅମୃତା ଗୋଗୋଇ ଜଣେ ଭାରତୀୟ ଅଭିନେତ୍ରୀ ଯେଇକି ମୁଖ୍ୟତଃ ଅହମିୟା ଭାଷାର କଥାଚିତ୍ର ଓ ଦୂରଦର୍ଶନ ଧାରାବାହିକ ଆଦିରେ କାମ କରନ୍ତି । ୨୦୧୫ ମସିହାରେ ସେ ଆହମିୟା କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ବାଣୀ ଦାସଙ୍କ ନିର୍ଦ୍ଦେଶିତ ଅହେତୁକ, ଯେଉଁଥିରେ ସେ ଗୁଞ୍ଜନ ଭରଦ୍ୱାଜ ଓ ତପନ ଦାସଙ୍କ ସହିତ କରାମ କରିଥିଲେ । ବ୍ୟକ୍ତିଗତ ଜୀବନ ଅମୃତା ୧୯୯୧ ମସିହାର ଡିସେମ୍ବର ୨୨ ତାରିଖରେ ଆସାମସ୍ଥିତ ଶିବସାଗରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅମୃତ ଗୋଗୋଇ ଓ ମାଆଙ୍କ ନାମ ଜୀତା ଗୋଗୋଇ । ସେ ୨୦୧୯ ମସିହାର ଅକ୍ଟୋବର ୩ ତାରିଖରେ ମନଦ୍ୱୀପ କାକତିଙ୍କୁ ବିବାହ କରିଥିଲେ । ଅଭିନୟ ଜୀବନ ଅଭିନୀତ କଥାଚିତ୍ର ମ୍ୟୁଜିକ୍ ଭିଡିଓ ପେଡେଲ ମାରି ମାରି - ବାବୁ ବୋରାଃ ବିଜୁ ବିଜୁ ମୋନ - ଦିକ୍ଷୁ ଶର୍ମା ମାଳବିକା ବୋରୁଆ - ଦିକ୍ଷୁ ଶର୍ମା ଥିଏଟର ଅମୃତା ୨୦୧୬ ୧୭ ମସିହାରେ ହେଙ୍ଗୁଲ ଥିଏଟର ନାମକ ଏକ ଭ୍ରାମ୍ୟମାନ ଥିଏଟର ସଂସ୍ଥାରେ କାମ କରିଥିଲେ, ଯେଉଁଠି ସେ ପ୍ରସନଜିତ ବୋରା ଏବଂ ଶ୍ୟାମନ୍ତିକା ଶର୍ମାଙ୍କ ବିପକ୍ଷରେ ଅଭିନୟ କରୁଥିଲେ ।
ସତ୍ୟ ଭୂଷଣ ବର୍ମନ୍  (ଜନ୍ମ ମେ ୧୯୦୭) ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ପ୍ରଧାନ ବିଚାରପତି ଥିଲେ  । ସଂକ୍ଷିପ୍ତ ଜୀବନି ଜଷ୍ଟିସ ବର୍ମନ୍ ୧୯୦୭ ମସିହା ମଇ ମାସରେ ଜନ୍ମଗ୍ରହଣ କରିଥିଲେ । ସେ ମିତ୍ର ଅନୁଷ୍ଠାନ, କୋଲକାତା ଏବଂ ପ୍ରେସିଡେନ୍ସି କଲେଜରେ ଅଧ୍ୟୟନ କରିଥିଲେ । ସେ କଲିକତା ବିଶ୍ୱବିଦ୍ୟାଳୟର ହାଜ୍ରା ଆଇନ ମହାବିଦ୍ୟାଳୟରୁ ଆଇନ ପାସ କରିଥିଲେ । ଲଣ୍ଡନସ୍ଥିତ  ' ରୁ ବର୍ମନ ଆଇନ୍ରେ '   ' ଡିଗ୍ରୀ ହାସଲ କରିଥିଲେ । ୧୯୩୨ରେ ତାଙ୍କୁ ଇଂରାଜୀ ବାରର ସଭ୍ୟ ଭାବେ ଡକାଗଲା । ବର୍ମନ ୩ ଫେବୃଆରୀ ୧୯୫୮ରେ ଓଡ଼ିଶା ହାଇକୋର୍ଟର ଅତିରିକ୍ତ ବିଚାରପତି ଭାବରେ ନିଯୁକ୍ତ ହୋଇଥିଲେ । ୧୯୬୭ ମସିହାରେ ଭାରତର ପ୍ରଧାନ ବିଚାରପତି ସୁଧୀ ରଂଜନ ଦାସଙ୍କ ପ୍ରସ୍ତାବ ଅନୁଯାୟୀ ତାଙ୍କୁ ଓଡ଼ିଶା ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ପଦରେ ଉନ୍ନୀତ କରାଯାଇଥିଲା । ଜଷ୍ଟିସ୍ ବର୍ମନ୍ ୩୦ ଏପ୍ରିଲ ୧୯୬୯ରେ ବିଚାର ବିଭାଗରୁ ଅବସର ନେଇଥିଲେ ।
କାର୍ପାଲ ଟନେଲ ସିଣ୍ଡ୍ରୋମ  (ସିଟିଏସ) ରୋଗ ନାମ ଦିଆଯାଏ ଯେତେବେଳେ ମଣିବନ୍ଧର କାର୍ପାଲ ଟନେଲରେ ଥିବା ମେଡ଼ିଆନ ସ୍ନାୟୁ ଚିପି ହୋଇ ଲକ୍ଷଣ ପ୍ରକାଶ ପାଏ  । ମୂଖ୍ୟ ଲକ୍ଷଣ ସମୂହ: - ପ୍ରାଭାବିତ ବୃଦ୍ଧାଙ୍ଗୁଳି, ତର୍ଜନୀ ଆଙ୍ଗୁଠି, ମଝି ଆଙ୍ଗୁଠି, ମୁଦି ଅଙ୍ଗୁଳିର ବୃଦ୍ଧାଙ୍ଗୁଳି ପାଖରେ ଯନ୍ତ୍ରଣା, କାଲୁଆ ଓ ଝିମଝିମ ହୁଏ । ଲକ୍ଷଣ ଧୀରେ ଧୀରେ ଆରମ୍ଭ ହୁଏ ଓ ରାତିରେ ହୁଏ । ଯନ୍ତ୍ରଣା ବାହୁ ପର୍ଯ୍ୟନ୍ତ ଅନୁଭବ ହୁଏ । ହାତ ମୁଠାଶକ୍ତି ଦୁର୍ବଳ ହୋଇଯାଏ ଓ ଥେନାର ଏମିନେନ୍ସ ନଷ୍ଟ ହୋଇଯାଏ । ଅର୍ଦ୍ଧକ ରୋଗୀଙ୍କର ଉଭୟ ପଟେ ଏହି ରୋଗ ହୁଏ । ଏହି ରୋଗର ସଙ୍କଟଦାୟକ ଅବସ୍ଥା ମଧ୍ୟରେ ମୋଟାପଣ, ପୁନଃପୌନିକ ମଣିବନ୍ଧଦ୍ୱାରା କାର୍ଯ୍ୟ, ଗର୍ଭାବସ୍ଥା ଓ ରିଉମାଟଏଡ ଆର୍ଥ୍ରାଇଟିସ ଉଲ୍ଲେଖନୀୟ । ହାଇପୋଥାଇରଏଡିଜ୍ମ ଏହାର ଏକ ସମ୍ଭାବିତ ସଙ୍କଟ ଥିବାର ପ୍ରମାଣ ମିଳୁଛି । ଏଥିରେ ଡାଏବେଟିସର ଭୂମିକା ଅସ୍ପଷ୍ଟ ଅଛି । ଜନ୍ମ ନିରୋଧ ପିଲ ଏହି ସଙ୍କଟକୁ ପ୍ରଭାବିତ କରେନି । ଏହି ସଙ୍କଟର ବିଭିନ୍ନ କାର୍ଯ୍ୟ ମଧ୍ୟରେ କମ୍ପ୍ୟୁଟର କାମ, କମ୍ପନଶୀଳ ଉପକରଣ ଓ ଯୋର ମୁଠା ଆବଶ୍ୟକ କରୁଥିବା କର୍ମ ଉଲ୍ଲେଖନୀୟ । ରୋଗୀର ଲକ୍ଷଣ, ଚିହ୍ନ, ନିର୍ଦ୍ଦିଷ୍ଟ ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଏ ଓ ଇଲେକ୍ଟ୍ରୋଡାଏଗନୋଷ୍ଟିକ ପରୀକ୍ଷା ସାହାଯ୍ୟରେ ନିଧାର୍ଯ୍ୟ କରାଯାଏ । ବୃଦ୍ଧାଙ୍ଗୁଳି ମୂଳରେ ସ୍ୱଳ୍ପ ମାଂସପେଶୀ   ଦେଖି ରୋଗ ନିର୍ଣ୍ଣୟ କରାଯାଇପାରେ । ଶାରୀରିକ କାର୍ଯ୍ୟ କରୁଥିଲେ ଏହି ରୋଗ ସଙ୍କଟ କମିଯାଏ । ମଣିବନ୍ଧ ସ୍ପ୍ଲିଣ୍ଟ   ବା କର୍ଟିକୋସ୍ଟିରଏଡ ଇଞ୍ଜେକସନ ନେଲେ ଲକ୍ଷଣ କମିଯାଏ । ଏନଏସଏଆଇଡି ବା ଗାବାପେଣ୍ଟିନ ଔଷଧଦ୍ୱାରା କିଛି ଉପକାର ହେବା ପ୍ରତୀୟମାନ ହେଉନି । ଅଣଅପରେଶନ ଚିକିତ୍ସା ଅପେକ୍ଷା ଟ୍ରାନ୍‌ସ୍‌ଭର୍ସ କାର୍ପାଲ ଲିଗାମେଣ୍ଟ ଅପରେଶନ କରି କାଟିଦେଲେ ଏକ ବର୍ଷ ପରର ଫଳ ଅଧିକ ଭଲ ଜଣାଯାଉଛି । ଅପରେଶନ ପରେ ସ୍ପ୍ଲିଣ୍ଟ ଆବଶ୍ୟକ ହୁଏନି । ଚୁମ୍ବକ ଥେରାପିଦ୍ୱାରା ଚିକିତ୍ସା ଫଳର କିଛି ଭଲ ପ୍ରମାଣ ମିଳୁନି । ଯୁକ୍ତରାଷ୍ଟ୍ର ଆମେରିକାରେ ପ୍ରାୟ ୫% ଲୋକଙ୍କର କାର୍ପାଲ ଟନେଲ ସିଣ୍ଡ୍ରୋମ ଥାଏ । ଯୁବା ବୟସ ଓ ମହିଳାମାନଙ୍କର ଏହି ରୋଗ ଅଧିକ ହୁଏ । ଏକ ବର୍ଷ ମଧ୍ୟରେ କୌଣସି ଚିକିତ୍ସା ନ କଲେ ମଧ୍ୟ ୩୩% ଲୋକଙ୍କର ଏହି ରୋଗ ଉପଶମ ହୋଇଯାଏ । ଦ୍ୱିତୀୟ ବିଶ୍ୱ‌ଯୁଦ୍ଧ ପରେ ପ୍ରଥମ କରି କାର୍ପାଲ ଟନେଲର ସିଣ୍ଡ୍ରୋମ ସମ୍ପୁର୍ଣ୍ଣ ବର୍ଣ୍ଣନା କରାଯାଇଥିଲା ।
ପାରମିତା ଷଡ଼ଙ୍ଗୀ  ( ଜନ୍ମ : ୧୪ ଅପ୍ରେଲ ୧୯୭୨ ) ଜଣେ କବି ଓ ଅନୁବାଦିକା  । ସେ ଉଭୟ ଓଡ଼ିଆ ଓ ହିନ୍ଦୀ ଭାଷାରେ ଲେଖନ୍ତି । ତାଙ୍କର ୧୨ଖଣ୍ଡ ପୁସ୍ତକ ପ୍ରକାଶିତ ହୋଇସାରିଛି । ବ୍ୟକ୍ତିଗତ ଜୀବନ ପାରମିତା, ୧୯୭୨ ମସିହାରେ ପୁରୀ ଜିଲ୍ଲାର ନିମାପଡ଼ାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ବଂଶୀଧର ଷଡ଼ଙ୍ଗୀ ଓ ମାତାଙ୍କ ନାମ କବିତା ଷଡ଼ଙ୍ଗୀ । ପାରମିତା ନିମାପଡ଼ାର ଜନତା ସ୍କୁଲ, ଓ.ଜେ.ବି.ଆର୍‌. ବାଳିକା ବିଦ୍ୟାଳୟ, ନିମାପଡ଼ା କଲେଜ ଓ ଉତ୍କଳ ବିଶ୍ୱବିଦ୍ୟାଳୟରୁ ଶିକ୍ଷାଲାଭ କରିଥିଲେ । ତାଙ୍କ ପିତା ଜଣେ ସାହିତ୍ୟିକ ଓ ବୃତ୍ତିରେ ଶିକ୍ଷାବିତ ଥିଲେ । ପିଲାଦିନରୁ ପାରମିତା ସାହିତ୍ୟାନୁରାଗୀ ଥିଲେ । ୭ମ/୮ମରେ ପଢ଼ିଲାବେଳେ ପାରମିତା ଲେଖିଥିବା ଗୋଟିଏ ଗପ ପ୍ରଥମ ଥର ପାଇଁ ସ୍କୁଲ ପତ୍ରିକାରେ ପ୍ରକାଶିତ ହୋଇଥିଲା । କଲେଜ ସମୟରେ ଅନେକ କବିତା ଲେଖିଥିଲେ ମଧ୍ୟ ସେସବୁ ପ୍ରକାଶିତ କରିନଥିଲେ । ୧୯୯୬ ମସିହାରେ ବିବାହ ପରେ ତାଙ୍କୁ ମୁମ୍ବାଇ ଯିବାକୁ ପଡ଼ିଥିଲା ଓ ସାହିତ୍ୟ ସର୍ଜନାରେ କିଛି ବର୍ଷର ବିରତି ପଡ଼ିଥିଲା । ସାନ ଭଉଣୀ, ସାହିତ୍ୟିକା ଇପ୍ସିତା ଷଡ଼ଙ୍ଗୀ ତାଙ୍କୁ ପୁଣି ଲେଖିବା ପାଇଁ ପ୍ରବର୍ତ୍ତାଇ ଥିଲେ । ୨୦୧୫ ମସିହାରୁ ପାରମିତା ପୁଣି ଲେଖିବା ଆରମ୍ଭ କରିଥିଲେ ଓ ଅନବରତ ମୌଳିକ ରଚନା ଏବଂ ଅନୁବାଦ ଲେଖିଥିଲେ । ସାହିତ୍ୟ ସର୍ଜନା ଇଜ୍ୟା ନାମରେ ତାଙ୍କର ଏକ ଲୋକପ୍ରିୟ କବିତା ସଂକଳନ ଅଛି । ଏଥିପାଇଁ ସେ ଅନେକ ପୁରସ୍କାର ଓ ସମ୍ମାନ ଲାଭ କରିଛନ୍ତି । ଏହି ସଂକଳନଟି ଗୁଜରାଟି ଓ ମରାଠି ଭାଷାକୁ ଅନୁବାଦିତ ହୋଇଛି ।
ବ୍ରହ୍ମାନନ୍ଦ ବିଶ୍ୱାଳ  (୨୫ ଡିସେମ୍ବର ୧୯୩୪ - ୨୩ ଅଗଷ୍ଟ ୨୦୧୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳ ଓ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ବ୍ରହ୍ମାନନ୍ଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୭୧, ୧୯୭୩ ଓ ୨୦୦୦ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ କାମାକ୍ଷାନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୬ଷ୍ଠ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ନନ୍ଦିନୀ ଶତପଥୀଙ୍କ ମନ୍ତ୍ରୀମଣ୍ଡଳରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଜନ୍ମ, ପରିବାର ଓ ଶିକ୍ଷା ବ୍ରହ୍ମାନନ୍ଦ ୧୯୩୪ ମସିହାର ଡିସେମ୍ବର ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନିତ୍ୟାନନ୍ଦ ବିଶ୍ୱାଳ ଓ ପତ୍ନୀଙ୍କ ନାମ ପ୍ରେମଲତା ବିଶ୍ୱାଳ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ବ୍ରହ୍ମାନନ୍ଦ ଓଡ଼ିଶା ରାଜନୀତିରେ ବିଜୁ ଜନତା ଦଳ ଓ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ବ୍ରହ୍ମାନନ୍ଦ ବିଶ୍ୱାଳ ୨୦୧୪ ମସିହାର ଅଗଷ୍ଟ ମାସ ୨୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୯ ବର୍ଷ ବୟସ ହୋଇଥିଲା ।
ଅନନ୍ତ ତ୍ରିପାଠୀ ଶର୍ମା  (ମୃତ୍ୟୁ: ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ଏବଂ ସ୍ୱାଧୀନତା ପରେ ଲୋକ ସଭାର ସାଂସଦ ଭାବରେ ତିନି ଥର କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ପାରଳାଖେମୁଣ୍ଡି ବିଧାନରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୫୭ ମସିହାରେ ଗଞ୍ଜାମ ଲୋକ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ ନିର୍ବାଚନରେ ସେ ୨ୟ ଲୋକ ସଭାକୁ ନିର୍ବାଚିତ ହୋଇଥିଲେ । ୧୯୬୨ ଭାରତୀୟ ସାଧାରଣ ନିର୍ବାଚନରେ ଛତ୍ରପୁରରୁ ୩ୟ ଲୋକ ସଭାକୁ ଏବଂ ୧୯୬୭ ଭାରତୀୟ ସାଧାରଣ ନିର୍ବାଚନରେ ଭଞ୍ଜନଗରରୁ ୪ର୍ଥ ଲୋକ ସଭାକୁ ନିର୍ବାଚିତ ହୋଇଥିଲେ । ପରିବାର ଅନନ୍ତ ତ୍ରିପାଠୀ ଶର୍ମାଙ୍କ ବାପାଙ୍କ ନାମ ଗଦାଧର ତ୍ରିପାଠୀ ଓ ପତ୍ନୀଙ୍କ ନାମ ବିଷ୍ଣୁପ୍ରିୟା ଦେବୀ । ରାଜନୈତିକ ଜୀବନ ଅନନ୍ତ ତ୍ରିପାଠୀ ଶର୍ମା ଭାରତୀୟ ଜାତୀୟ କଂଗ୍ରେସର ରାଜନେତା ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ ଏବଂ ସ୍ୱାଧୀନତା ପରେ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦର ଭାବରେ ୩ ଥର କାର୍ଯ୍ୟ କରିଥିଲେ । ଲୋକ ସଭା ସଭ୍ୟ ବିବରଣୀ ମୃତ୍ୟୁ ୧୯୯୧ ମସିହାରେ ତାଙ୍କର ମୃତ୍ୟୁ ହୋଇଥିଲା । ୯ ସେପ୍ଟେମ୍ବର ୧୯୯୧ରେ ତାଙ୍କ ପାଇଁ ବିଧାନ ସଭାରେ ଶୋକ ପାଳନ କରାଯାଇଥିଲା ।
ପାତାଳେଶ୍ୱର ଶିବ ମନ୍ଦିର ପାଇଁ ପାଇକପଡା ପ୍ରସିଦ୍ଧ । ଏଠାକାର ଶିବ ମନ୍ଦିରଟି ନବମ ଶତାବ୍ଦୀର ବୋଲି ଜଣାଯାଏ । ମନ୍ଦିରରେ ୯୯,୯୯୯ଟି ଶିବ ଲିଙ୍ଗ  ଅର୍ଥାତ୍‌ ୧ଲକ୍ଷରୁ ଏକ କମ୍‌  ରହିଥିବାର ବିଶ୍ୱାସ ଅଛି । ଏହା ଓଡ଼ିଶା ସରକାରଙ୍କ ଏକ ଚିହ୍ନିତ ପର୍ଯ୍ୟଟନସ୍ଥଳୀ ଅଟେ । ଭୌଗୋଳିକ ଅବସ୍ଥିତି ରାୟଗଡ଼ା ଜିଲ୍ଲାର ଥେରୁବାଲି ନିକଟରେ ପାଇକପଡା ଅବସ୍ଥିତ । ଏହାର ଭୌଗୋଳିକ ଅବସ୍ଥିତି ହେଉଛି ଦ୍ରା: ୧୯  ୧୯  ୪୩  ଉ: ଏବଂ ଅ: ୮୪  ୫୫  ୧୮  ପୂ: । ପର୍ବ ପର୍ବାଣି ଏହା ଏକ ଶୈବ ପୀଠ ହୋଇଥିବାରୁ ମହାଶିବରାତ୍ରି ପର୍ବ ମହାଡ଼ମ୍ବରରେ ପାଳିତ ହୁଏ । ଅନ୍ୟାନ୍ୟ ପର୍ବ ମଧ୍ୟ ଏଠାରେ ପାଳିତ ହୁଏ । କାର୍ତ୍ତିକ ମାସରେ ଖାସ କରି ସୋମବାର ମାନଙ୍କରେ ଏଠାରେ ପ୍ରବଳ ଭିଡ଼ ପରିଲକ୍ଷିତ ହୁଏ । ଏଠାରେ ଶିବଙ୍କ ବ୍ୟତୀତ ଜଗନ୍ନାଥ, ମା ଦକ୍ଷିଣେଶ୍ୱରୀ କାଳିକା ଓ ଚମୁଣ୍ଡାଙ୍କର ମଧ୍ୟ ପୂଜା ହୁଏ ।
ଉ ଓଡ଼ିଆ ବର୍ଣ୍ଣମାଳାର ୫ମ ସ୍ୱର ବର୍ଣ୍ଣ । ଏହାର ନାମ  "ହ୍ରସ୍ୱ ଉ"  । ଏହାର ମାତ୍ରା  "ୁ "  ବ୍ୟଞ୍ଜନ ବର୍ଣ୍ଣର ତଳେ ଦିଆହୋଇଥାଏ ଯାହା ଦେଖିବାକୁ ଅଙ୍କ  "୪"  ପରି ହୋଇଥାଏ । ଉଚ୍ଚାରଣ ଏହାର ଉଚ୍ଚାରଣ ସ୍ଥାନ ଓଠ । ବ୍ୟବହାର ଅବ୍ୟୟ ପଦ ସମ୍ବୋଧନ, ଦୟା, ନିଯୋଗ, ରାଗ ଆଦି ପ୍ରକାଶ କରିବାରେ ବ୍ୟବହାର କରାଯାଇଥାଏ । ଶିଶୁଙ୍କ ଦେହରେ କୌଣସି ଜୀବ ବା ପୋକ ଦେଖାଇ ଭୟ ଜାତ କରାଇବା ଧ୍ୱନି । ହଠାତ କୌଣସି ଭୟସୂଚକ ବସ୍ତୁ ଦେଖିଲେ ଏହି ଅବ୍ୟୟ ଧ୍ୱନି ବ୍ୟବହାର କରାଯାଏ । ଯଥା :  'ଓ ଲୋ' ଦେଖାଯାଉନଥିବା କୌଣସି ଲୋକ ଦୂରରୁ ଡାକୁଥିଲେ  "ଓ  ହଁ ମୁଁ ଯାଉଛି " ବୋଲି ଜବାବ ଦିଆଯାଇଥାଏ । ବିଶେଷ୍ୟ ପରେ  "ସୁକୁମାରପଣ"  ସ୍ଥଳରେ ଏକବଚନାନ୍ତ  "ଟି" ,  "ଟା" ,  "ଟିଏ" ,  "ଟାଏ"  ଆଦି ଅକାରାନ୍ତ ବ୍ୟଞ୍ଜନାନ୍ତ ଶବ୍ଦରେ କେବେ କେବେ  "ଉ"  କାର ଯୋଗ ହୁଏ । ଡହ ଡହ ହେବ ମୃଦ୍ୟୁ ଅବୟବ ଶ୍ୟାମ ଶ୍ରୀଅଙ୍ଗଟି ରୋଗୁଁ ବିଶେଷଣ ଦେଶଜ ଶବ୍ଦ ପ୍ରତ୍ୟୟ ୧. ପଞ୍ଚମୀ ବିଭକ୍ତର ଚିହ୍ନ ସ୍ୱରୂପ ଆକାରନ୍ତ ବିଶେଷ୍ୟ ସଙ୍ଗେ ଯୁକ୍ତ ହୋଇଥାଏ । ରୁ,ଠାରୁ ଟାକିଛି ସୁଧାଂଶୁ କଳାକୁ କରିବାକୁ ପାଣିଗତ ଅମୁକଠାରୁ ଭୟ ପାଇବା ଅର୍ଥରେ - ଭୟର ହେତୁ କର ନାହିଁ କି ହେ ପର ତରୁଣୀ ହରଣ । ଅପେକ୍ଷା ଯଥା - ରୋଗୁଁ ଅଧିକ ଅଟେ ଶୋକ । ହେତୁରୁ ; ଯୋଗୁଁ: ଜୋର ଲାଗି ଘେର ପଡ଼ିବ ଯେ ହେବ ଚୋରପଣ ଆଚରଣ । ୨. ନିତ୍ୟ ବର୍ତ୍ତମାନ କାଳ ଓ ଅନୁଜ୍ଞାରେ କ୍ରିୟାର ମୂଳ ସହିତ ଯୁକ୍ତ ପ୍ରତ୍ୟୟ । ଆମ୍ଭେ କରୁ  (କରୁଁ) ଆମ୍ଭେମାନେ କରୁ  (କରୁଁ) ତୁ କରୁ ସେ କରୁ ୩. ଅସମାପିକା କ୍ରିଯା ଅର୍ଥରେ: କ୍ରିୟାର ମୂଳ ସଙ୍ଗେ ଯୁକ୍ତ ହୋଇ ଦୁଇଥର ବ୍ୟବହାର ହେଲେ, କ୍ରିୟାର ଅସମାପ୍ତି ବୁଝାଏ  ।
ପ୍ଲୁରା ପୂଜ ବା ପ୍ଲୁରାଲ୍ ଏମ୍ପାଇମା ରୋଗରେ ଫୁସଫୁସର ପ୍ଲୁରା ଭିତରେ ପୂଜ ଜମିଯାଏ  ଏହାର ଲକ୍ଷଣ ମଧ୍ୟରେ କାଶ, ଜ୍ୱର, ଅଣନିଶ୍ୱାସ, କଫ ଉତ୍ପାଦନ ଏବଂ ପ୍ଲୁରିସି ଜନିତ ଛାତି ଯନ୍ତ୍ରଣା ହୋଇପାରେ । ରୋଗ ଜଟିଳତା ହେଲେ ଫାଇବ୍ରୋଥୋରାକ୍ସ କିମ୍ବା ଶ୍ୱାସକ୍ରିୟାରେ ଅସୁବିଧା ହୋଇପାରେ  ଏହା ଏକ ପ୍ରକାର ପ୍ଲୁରା କ୍ଷରଣ  ଏହା ସାଧାରଣତଃ ନିମୋନିଆ ଜଟିଳ ହେଲେ ଏହି ରୋଗ ହେବା ଦେଖାଯାଏ  ଅନ୍ୟାନ୍ୟ କାରଣ ମଧ୍ୟରେ ଗ୍ରାସନଳୀ ଫାଟିଯିବା, ଛାତିରେ ଆଘାତ ଏବଂ ଛାତି ଅପରେଶନ ଅନ୍ତର୍ଭୁକ୍ତ। ମଧୁମେହ ଏବଂ ମଦ୍ୟପାନ ଯୋଗୁ ଏହି ସଙ୍କଟ ସୃଷ୍ଟି ହୋଇପାରେ । ଅନ୍ତର୍ନିହିତ କାର୍ଯ୍ୟବିଧିରେ ସାଧାରଣତଃ ଷ୍ଟ୍ରେପଟୋକୋକସ୍ କିମ୍ବା ଷ୍ଟାଫିଲୋକୋକସ୍ ଜୀବାଣୁ ସଂକ୍ରମଣ ଯୋଗୁ ଏହି ରୋଗ ହୋଇଥାଏ  ଡାକ୍ତରୀ ଇମେଜିଙ୍ଗ ଓ ଥୋରାସେଣ୍ଟେସି   ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଏ । ଚିକିତ୍ସାରେ ସାଧାରଣତଃ ଆଣ୍ଟିବାୟୋଟିକ୍ ଏବଂ ନିଷ୍କାସନ ବ୍ୟବସ୍ଥା କରାଯାଏ  ଆଣ୍ଟିବାୟୋଟିକ୍ସ ମଧରେ ସେଫ୍ଟ୍ରିଆକ୍ସୋନ୍ ଏବଂ ମେଟ୍ରୋନିଡାଜୋଲର ଦ୍ୱୟ ୨ରୁ ୬ ସପ୍ତାହ ପର୍ଯ୍ୟନ୍ତ ଦିଆଯାଇପାରେ  ଯଦି ମେଥିସିଲିନ ପ୍ରତିରୋଧୀ ସ୍ଟାଫିଲୋକୋସ ଜୀବାଣୁ   ହୋଇଥାଏ ତେବେ ଏହା ଏକ ଚିନ୍ତାର ବିଷୟ ହୁଏ ଓ ଭାନକୋମାଇସିନ୍ ଔଷଧ ଯୋଗ କରାଯାଇପାରେ  ନିଷ୍କାସନ ପାଇଁ ଛାତିରେ ନଳୀ ସଂଯୋଗ କିମ୍ବା ଅପରେଶନ କରାଯାଇପାରେ। ଚିକିତ୍ସା ସତ୍ତ୍ୱେ 30% ଲୋକ ଅଧିକ ଅସ୍ତ୍ରୋପଚାର ଆବଶ୍ୟକ କରନ୍ତି କିମ୍ବା ଗୋଟିଏ ବର୍ଷ ମଧ୍ୟରେ ମରନ୍ତି  ଯୁକ୍ତରାଷ୍ଟ୍ରରେ ବର୍ଷକୁ ପ୍ରାୟ ୩୨,000 ଏହିଭଳି ରୋଗୀ ଆସନ୍ତି । ହିପୋକ୍ରାଟସ୍ ସମୟରୁ ଏହାକୁ ବର୍ଣ୍ଣନା କରାଯାଇଛି
ଅଲନା ଅସ୍ଥିଭଗ୍ନ, ଅଗ୍ରବାହୁରେ ଥିବା ଦୁଇ ହାଡ଼ ମଧ୍ୟରୁ ଅଲନା ହାଡ଼ ଭଙ୍ଗାକୁ କୁହାଯାଏ । ଅଲନାର ଠିକ ମଧ୍ୟ ସ୍ଥାନରେ ଭାଙ୍ଗିଲେ ତାହାକୁ ନାଇଟ ଷ୍ଟିକ ଭଙ୍ଗା କୁହାଯାଏ । ଅଧିକାଂଶ ସମୟରେ ଏହା ପାଖରେ ଥିବା ଅନ୍ୟ ହାଡ଼ ରାଡିଅସର ଭଙ୍ଗା ବା ଡିସଲୋକେସନ ଥାଏ । ଏହା ଜଟିଳ ହେଲେ ନନ୍‌ୟିନିଅନ ହୋଇପାରେ । ନିଜ ମୁଣ୍ଡକୁ ରକ୍ଷା କରିବା ମୁଦ୍ରାରେ ହାତ ଟେକିଥିବା ବେଳେ ଅଗ୍ରବାହୁର ଭିତର ପାଖକୁ କେହି ବାଡ଼ିରେ ପିଟିଲେ ମୁଖ୍ୟତଃ ଏହି ଭଙ୍ଗା ହେବା ଦେଖାଯାଏ । ପତନ ହେତୁ ଏହି ପ୍ରକାରର ଭଗ୍ନ ସାଧାରଣତଃ ହୁଏନି । ଅନ୍ୟାନ୍ୟ ପ୍ରକାରର ଅଲନାର୍ ଭଙ୍ଗା ପଡ଼ିଗଲେ, ମୋଟର ଯାନ ଧକ୍କା ହେଲେ କିମ୍ବା ଆଥଲେଟିକ୍ ଆଘାତରୁ ହୋଇଥାଏ । ସାଧାରଣତଃ ଏକ୍ସ‌-ରେ କରି ଏହି ଭଙ୍ଗା ନିର୍ଣ୍ଣୟ କରାଯାଏ  ଯଦି କେବଳ ଉଲନା ଭଗ୍ନ ହୋଇଥାଏ ଏବଂ ସ୍ଥିର ଥାଏ, ତେବେ ଏହା ୪ରୁ ୬ସପ୍ତାହ ପର୍ଯ୍ୟନ୍ତ ପ୍ରାଷ୍ଟର କରି ଚିକିତ୍ସା କରାଯାଏ । ଅନ୍ୟଥା ସାଧାରଣତଃ ଅସ୍ତ୍ରୋପଚାର ଆବଶ୍ୟକ ହୁଏ । ଯଦି କମ୍ବାଉଣ୍ଡ ଭଙ୍ଗା ହୋଇଥାଏ ତେବେ ଆଣ୍ଟିବାୟିଟିକ ଆବଶ୍ୟକ ହୁଏ । ଅଲନାର ଭଗ୍ନତା ଅପେକ୍ଷାକୃତ ସାଧାରଣ, ଯଦିଓ ନାଇଟ୍ ଷ୍ଟିକ୍ ଭଙ୍ଗା ଏକ ଅସାଧାରଣ ହୁଏ । ୪୦ ବର୍ଷ ବୟସ ପୂର୍ବରୁ ଏହି ଭଙ୍ଗା ପୁରୁଷ ଏବଂ ସ୍ତ୍ରୀ ସମାନ ହାରରେ ପ୍ରଭାବିତ ହୁଅନ୍ତି; କିନ୍ତୁ ୬୦ ବର୍ଷ ବୟସ ପରେ ମହିଳାମାନେ ଅଧିକ ପ୍ରଭାବିତ ହୁଅନ୍ତି ।
ଆଲାହାବାଦକୁ ଇଲ୍ଲାହାବାଦ, ପ୍ରୟାଗ ଏବଂ ସରକାରୀ ଭାବେ ପ୍ରୟାଗରାଜ ନାମରେ ମଧ୍ୟ ଜଣାଯାଏ । ଏହା ଉତ୍ତର ପ୍ରଦେଶ ରାଜ୍ୟର ଏକ ପ୍ରମୁଖ ସହର ଓ ବାଣିଜ୍ୟ କେନ୍ଦ୍ର ଅଟେ । ଏହା ମଧ୍ୟ ଆଲାହାବାଦ ଜିଲ୍ଲାର ସଦର ମହକୁମା। ଆଲାହାବାଦକୁ ପ୍ରଧାନମନ୍ତ୍ରୀର ସହର ବୋଲି ମଧ୍ୟ କୁହାଯାଏ, କାରଣ ସ୍ୱାଧୀନତା ପରବର୍ତ୍ତୀ ଭାରତର ୧୩ ଜଣ ପ୍ରଧାନ ମନ୍ତ୍ରୀଙ୍କ ମଧ୍ୟରୁ ସାତ ଜଣ ଆଲାହାବାଦଠାରେ ଜନ୍ମ ଗ୍ରହଣ କରିଛନ୍ତି । ଇତିହାସ ଆଲାହାବାଦର ପୌରାଣିକ ନାମ ପ୍ରୟାଗ ଓ ହିନ୍ଦୁମାନଙ୍କ ଏକ ଐତିହାସିକ ତଥା ଧାର୍ମିକ ପର୍ଯ୍ୟଟନ କ୍ଷେତ୍ର ଅଟେ । କୁହାଯାଏ ଆଲାହାବାଦ ହେଉଛି ଭାରତର ଦ୍ୱିତୀୟ ପ୍ରାଚୀନ ସହର। ଏଠାରେ ପବିତ୍ର ଗଙ୍ଗା, ଯମୁନା ଓ ସରସ୍ୱତୀ ନଦୀର ତ୍ରିବେଣୀ ସଙ୍ଗମ ହୋଇଛି । ନାମକରଣ ମୋଗଲ ସମ୍ରାଟ ଆକବର ଏହାର ନାମ ଇଲ୍ଲାହାବାଦ ରଖିଥିଲେ ଯାହାର ଅର୍ଥ ଭଗବାନଙ୍କର ବାସସ୍ଥଳୀ । ପରେ ତାଙ୍କର ନାତି ଶାହାଜହାନ ଏହାକୁ ଅଲ୍ଲାହବାଦ କରିଦେଇଥିଲେ । ଇଲ୍ଲାହମାନେ ଅନେକ ଭଗବାନ, ଅନ୍ୟପକ୍ଷରେ ଆଲାହାମାନେ ଇସଲାମ ଧର୍ମଲମ୍ବୀଙ୍କର ଭଗବାନ । ଅକ୍ଟୋବର ୨୦୧୮ରେ ଉତ୍ତର ପ୍ରଦେଶର ମୁଖ୍ୟମନ୍ତ୍ରୀ, ଯୋଗୀ ଅଦିତ୍ୟନାଥଙ୍କର ମନ୍ତ୍ରୀମଣ୍ଡଳ ଏହାର ନାମ ପ୍ରୟାଗରାଜ କରିବାକୁ ମଞ୍ଜୁରୀ ଦେଇଥିଲେ । ଏହି ନାମ ପରିବର୍ତ୍ତନ ସରକାରୀ ମାନ୍ୟତା ପାଇବା ପାଇଁ କେନ୍ଦ୍ରର ମଞ୍ଜୁରୀକୁ ବର୍ତ୍ତମାନ ଅପେକ୍ଷାରତ ।
ଏଲ୍‌ଗୋଅସରସ   : ;;  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଆଫ୍ରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା । ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା ।
ପ୍ରେମଲତା ଅଗ୍ରୱାଲ  (ଜନ୍ମ: 1963) ଏକ ଭାରତୀୟ ମହିଳା ପର୍ବତାରୋହି ଅଟନ୍ତି, ଯିଏ ୨୦ ମଇ, ୨୦୧୧ ମସିହାରେ ସକାଳ ୯:୩୫ ସମୟରେ ୪୮ ବର୍ଷ ବୟସରେ ୨୯,୦୨୯ ଫୁଟ ଉଚ୍ଚରେ ପହଞ୍ଚି ମାଉଣ୍ଟ ଏଭରେଷ୍ଟ ଶିଖରକୁ ଛୁଇଁଥିବା ପ୍ରଥମ ଭାରତୀୟ ମହିଳା ହେବାର ଗୌରବ ଲାଭ କରିଥିଲେ  । ପରେ ୫୦ ବର୍ଷ ବୟସରେ ୨୩ ମଇ ୨୦୧୩ ମସିହାରେ ଉତ୍ତରୀ ଆମେରିକାର ଅଲସ୍କାର ମାଉଣ୍ଟ ମୌକେନାଲକୁ ପାରି କରି ସେ ନୂଆ ଉପଲବ୍ଧି ହାସିଲ କରିଥିଲେ । ସାତୋଟି ମହାଦ୍ୱୀପର ଶିଖରରେ ଚଢୁଥିବା ପ୍ରେମଲତା ଜଣେ କୁଶଳ ଗୃହିଣୀ ଅଟନ୍ତି । ସେ ୩୫ ବର୍ଷ ବୟସ ପରେ ପ୍ରଥମ ଥର ପାଇଁ ପର୍ବତରୋହଣ ସହ ସମ୍ପର୍କ ଯୋଡିଥିଲେ । ୧୯୮୪ ମସିହା ପ୍ରାୟ ୨୯ ବର୍ଷ ବୟସରେ ଏଭରେଷ୍ଟରେ ଚଢିଥିବା ପ୍ରଥମ ମହିଳାର ଗୌରବ ହାସିଲ କରିଥିବା ବଛେନ୍ଦ୍ରୀ ପାଲ ମଧ୍ୟ ତାଙ୍କ ଅଭିଯାନକୁ ଅନୁସରଣ କରୁଥିଲେ । ବଛେନ୍ଦ୍ରୀଙ୍କ ପ୍ରୋତ୍ସାହନଦ୍ୱାରା ପର୍ବତରୋହି ପ୍ରେମଲତା ନେପାଳର ଏସିଆନ ଟ୍ରେକିଙ୍ଗ କମ୍ପାନୀର ଦେଖା ରେଖାରେ ମାର୍ଚ୍ଚ ମାସ ଶେଷରେ ଆରମ୍ଭ ହୋଇଥିବା ଇକୋ ଏଭରେଷ୍ଟ ଅଭିଯାନ ୨୦୧୧ ମସିହାରେ ୨୨ ସଦସ୍ୟ ଯୁକ୍ତ ଅନ୍ତଃରାଷ୍ଟ୍ରୀୟ ଦଳର ପ୍ରତିଯୋଗୀ ଥିଲେ । ସେ ଦାର୍ଜିଲିଙ୍ଗରୁ ପର୍ବତରୋହଣର ଶିକ୍ଷା ପ୍ରାପ୍ତ କରିଥିଲେ । ସେ ଝାଡ଼ଖଣ୍ଡର ଯୁଗସଲାଇ, ଜାମସେଦପୁରରେ ରହୁଥିଲେ ।
ଭଜନ ସୋପୋରୀ  ( ୧୯୪୮-୨ ଜୁନ ୨୦୨୨) ଜଣେ ଭାରତୀୟ ସନ୍ତୁର ବାଦକ ଥିଲେ  । ଜାମ୍ମୁ ଓ କାଶ୍ମୀର ରାଜ୍ୟ ସହିତ ଭାରତର ଅନ୍ୟରାଜ୍ୟମାନଙ୍କ ସାଂସ୍କୃତିକ ସଂହତିର ସେତୁବନ୍ଧ ଭାବରେ ସେ କାର୍ଯ୍ୟ କରୁଥିଲେ । ତାଙ୍କୁ ୧୯୯୨ ମସିହାରେ ସଙ୍ଗୀତ ନାଟକ ଏକାଡ଼େମୀ ପୁରସ୍କାର ଓ ୨୦୦୪ ମସିହାରେ ପଦ୍ମଶ୍ରୀ ସମ୍ମାନରେ ସମ୍ମାନୀତ କରାଯାଇଥିଲା । ୨୦୧୬ ମସିହାର ସାଧାରଣତନ୍ତ୍ର ଦିବସରେ ତାଙ୍କୁ ଜାମ୍ମୁ ଓ କାଶ୍ମୀରରାଜ୍ୟ ତରଫରୁ ଜୀବନବ୍ୟାପୀ ଅବଦାନ ସମ୍ମାନ ପ୍ରଦାନ କରାଯାଇଥିଲା । ବ୍ୟକ୍ତିଗତ ଜୀବନ ଭଜନ ସୋପୋରୀ, କାଶ୍ମୀରର ସୋପୋରୀ ପରିବାର ସହ ସଂପୃକ୍ତ । ତାଙ୍କ ପୂର୍ବପୁରୁଷମାନେ ସନ୍ତୁର ବାଦ୍ୟଯନ୍ତ୍ରର ବିଶେଷଜ୍ଞ ଥିଲେ । ସେ ଭାରତୀୟ ସାଂସ୍କୃତିକ ସଙ୍ଗୀତର ସୁଫିୟାନା ଘରାନାର ଅଂଶବିଶେଷ । ତାଙ୍କ ପୂର୍ବପୁରୁଷମାନେ ୬ ପୁରୁଷଧରି ସନ୍ତୁର ବାଦନ ସହିତ ସଂପୃକ୍ତ । ଭଜନ, ନିଜ ବାପା ଏସ ସି ସୋପୋରୀ ଓ ଜେଜେ ବାବା ଶମ୍ଭୁନାଥଙ୍କଠାରୁ ହିନ୍ଦୁସ୍ଥାନୀ ଶାସ୍ତ୍ରୀୟ ସଙ୍ଗୀତ ଶିକ୍ଷା କରିଥିଲେ । ୱାଶିଂଟନ ବିଶ୍ୱବିଦ୍ୟାଳୟରୁ ସେ ପାଶ୍ଚାତ୍ୟ ଶାସ୍ତ୍ରୀୟ ସଙ୍ଗୀତ ଶିକ୍ଷା କରିଥିଲେ । ତାଙ୍କ ପୁତ୍ର ଅଭୟ ରୁସ୍ତମ ସପୋରୀ ମଧ୍ୟ ଜଣେ ସନ୍ତୁର ବାଦକ । ସଙ୍ଗୀତଜ୍ଞ ଜୀବନ ୧୦ ବର୍ଷ ବୟସରେ ଭଜନ ସୋପୋରୀ ଆହ୍ଲାବାଦ ବିଶ୍ୱବିଦ୍ୟାଳୟରେ ନିଜ ଜୀବନର ପ୍ରଥମ ମଞ୍ଚ ପ୍ରଦର୍ଶନ କରିଥିଲେ । ନିଜେ ସଙ୍ଗୀତ ଶିକ୍ଷା କରିଥିବା ୱାଶିଂଟନ ବିଶ୍ୱବିଦ୍ୟାଳୟରେ, ସେ ପରେ ସଙ୍ଗୀତ ଶିକ୍ଷାଦାନ କରିଥିଲେ । ତାଙ୍କ ସଙ୍ଗୀତକୁ ବିଶ୍ୱବ୍ୟାପୀ ସାମାପା  ( ସୋପୋରୀ ଏକାଡ଼େମୀ ଫର ମ୍ୟୁଜିକ ଆଣ୍ଡା ପରଫରମିଙ୍ଗ ଆକ୍ଟ ) ନାମରେ ଏକ ସଙ୍ଗୀତ ଅନୁଷ୍ଠାନ ପ୍ରତିଷ୍ଠା କରି ସେ ଭାରତୀୟ ଶାସ୍ତ୍ରୀୟ ସଙ୍ଗୀତ ଶିକ୍ଷାଦାନ କରନ୍ତି  । ଏହି ଅନୁଷ୍ଠାନ ଜେଲବାସୀମାନଙ୍କୁ ମଧ୍ୟ ସଙ୍ଗୀତ ଶିକ୍ଷାଦେଇ ତାଙ୍କୁ ସମାଜର ମୁଖ୍ୟସ୍ରୋତରେ ସାମିଲ କରିବାକୁ ଚେଷ୍ଟା କରିଥାଏ । ୨୦୧୧ ମସିହାରେ ଏହି ଅନୁଷ୍ଠାନକୁ ଡୋଗରୀ ପୁରସ୍କାରରେ ସମ୍ମାନୀତ କରାଯାଇଥିଲା । ୨୦୧୫ ମସିହାରୁ ଏହି ଅନୁଷ୍ଠାନଦ୍ୱାରା ସାମାପା ପୁରସ୍କାର ମଧ୍ୟ ପ୍ରଦାନ କରାଯାଉଛି ।
ଶ୍ରୀମନ୍ଥୁଡ଼ୁ  ( : ) ଏକ ତେଲୁଗୁ କଥାଚିତ୍ର  । କୋରତଲା ଶିବା ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ୱାଇ. ନବୀନ, ୱାଇ. ରବି ଶଙ୍କର ଏବଂ ସି. ଭି. ମୋହନ ଏହି କଥାଚିତ୍ରଟିର ପ୍ରଯୋଜନା କରିଥିଲେ, ଯାହାକି ମାଇଥ୍ରି ମୁଭି ମେକର୍ସ ବ୍ୟାନରରେ ନିର୍ମିତ ହୋଇଥିଲା । ମହେଶ ବାବୁ ଏହି କଥାଚିତ୍ରର ସହ-ପ୍ରଯୋଜନା କରିଥିଲେ, ଯାହାକି ତାଙ୍କର ନିଜର ଫିଲ୍ମ ପ୍ରଡକ୍ସନ ବ୍ୟାନର୍ ଜି. ମହେଶ ବାବୁ ଏଣ୍ଟରଟେନ୍‌ମେଣ୍ଟ ପ୍ରାଇଭେଟ୍ ଲିମିଟେଡ୍‌ରେ ନିର୍ମାଣ କରାଯାଇଥିଲା । ମହେଶ ବାବୁ ଏହି କଥାଚିତ୍ରର ମୁଖ୍ୟ ନାୟକ ହର୍ଷ ବର୍ଦ୍ଧନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ନାୟିକା ଚାରୁଶୀଳା ଭୂମିକାରେ ଅଭିନୟ କରିଥିଲେ ଶ୍ରୁତି ହାସନ । ଜଗପତି ବାବୁ, ରାଜେନ୍ଦ୍ର ପ୍ରସାଦ, ସମ୍ପଥ ରାଜ, ମୁକେଶ ରିଶି, ସୁକନ୍ୟା, ବର୍ଣ୍ଣିଲା କିଶୋର ଏବଂ ହରିଶ ଉଥମନ ଏହି କଥାଚିତ୍ରଟିର ବିଭିନ୍ନ ସହଯୋଗୀ ଭୂମିକାରେ ଅଭିନୟ କରିଥିଲେ । ବିଶ୍ୱ ସ୍ତରରେ ଏହି କଥାଚିତ୍ରଟିର ବିତରଣ କରିଥିଲେ ଇରୋଜ୍ ଇଣ୍ଟରନେସ୍‌ନ୍ୟାଲ୍ । ଏହି କଥାଚିତ୍ରଟିର ପୃଷ୍ଠ ଭୂମି ଏକ ବ୍ୟବସାୟୀ ପରିବାରର ଉତ୍ତରାଧିକାରୀ ହର୍ଷ ବର୍ଦ୍ଧନ ଉପରେ ଚିତ୍ରଣ କରାଯାଇଛି । ହର୍ଷ ବର୍ଦ୍ଧନ ଜଣେ ବଡ଼ ବ୍ୟବସାୟୀ ରବିକାନ୍ତଙ୍କର  (ଜଗପତି ବାବୁ) ପୁଅ  । ରବିକାନ୍ତ ହର୍ଷ ବର୍ଦ୍ଧନକୁ ତାଙ୍କ ବ୍ୟବସାୟର ଦାୟିତ୍ୱ ଦେଇ ତାଙ୍କୁ ଉତ୍ତରାଧିକାରୀ ସ୍ୱରୂପ ଘୋଷଣା କରିବାକୁ ଚାହୁଁଥାନ୍ତି, ମାତ୍ର ହର୍ଷ ବର୍ଦ୍ଧନଙ୍କର ସେଥିରେ କୌଣସି ଇଚ୍ଛା ନଥିଲା । ରବିକାନ୍ତ ଗରିବ କର୍ମଚାରୀଙ୍କୁ ଘୃଣା କରୁଥିବାବେଳେ ହର୍ଷ ବର୍ଦ୍ଧନ ତାଙ୍କୁ ଆପଣାର ଭାବୁଥାନ୍ତି, ଯେଉଁଥିପାଇଁ ସେ ଅର୍ବାନ୍ ଡେଭେଲପ୍‌ମେଣ୍ଟ ବିଷୟରେ ପଢ଼ିବାକୁ ଏକ କଲେଜରେ ଯୋଗ ଦେଲେ, ଯେଉଁଠି ତା 'ର ଚାରୁଶୀଳା  (ଶ୍ରୁତି ହାସନ) ସହ ଭେଟ ହେଲା ଏବଂ ପରେ ସେ ଚାରୁଶୀଳାଠାରୁ ତା 'ର ନିଜ ଗାଁ ଦେବରକୋଟା ବିଷୟରେ ଜାଣିବାକୁ ପାଇ ସେଠାକୁ ଗଲା । ସେ ଗାଁର ଅବସ୍ଥା ସେତେ ଭଲ ନଥିଲା, ତେଣୁ ସେ ସେହି ଗାଁରେ ରହି ସେଠାକାର ଲୋକାମାନଙ୍କର ଚାଲିଚଳନ ଏବଂ ଅର୍ଥାବ୍ୟସ୍ଥାକୁ ଦୂର କରିବାରେ ଲାଗିଲା । ଫଳରେ ସେଠାକାର ଏକ ମଦ ବେପାରୀ ଶଶି  (ସମ୍ପଥ ରାଜ) ଏବଂ ମନ୍ତ୍ରୀ ଥିବା ତା ' ଭାଇ ଭେଙ୍କଟ ରତ୍ନମ୍  (ମୁକେଶ ରିଶି) ତା ' ବିରୋଧରେ ଷଡ଼ଯନ୍ତ୍ର କରନ୍ତି । ଶ୍ରୀମନ୍ଥୁଡ଼ୁ କଥାଚିତ୍ରଟିର ପ୍ରଥମେ ୟୁଟିଭି ମୋସନ୍ ପିକ୍ଚରସ୍ ବ୍ୟାନରରେ ନିର୍ମାଣ କରାଯିବାର ଥିଲା, ମାତ୍ର ଶିବାଙ୍କ ସହ ମତଭେଦ ପାଇଁ ଏହି କମ୍ପାନୀ ନିଜ ତରଫରୁ ଦୂରେଇ ଯାଇଥିଲା । ଶିବା ଏହି କଥାଚିତ୍ରଟିର ନିର୍ଦ୍ଦେଶନା ଦେବା ସହ ଏହାର ଚିତ୍ରନାଟ୍ୟ ମଧ୍ୟ ରଚନା କରିଥିଲେ । ସଙ୍ଗୀତ ନିର୍ଦ୍ଦେଶକ ଦେବୀ ଶ୍ରୀ ପ୍ରସାଦ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେବା ସହ ସ୍ୱର ସଂଯୋଜନା କରିଥିଲେ । କଥାଚିତ୍ରଟିର ଚିତ୍ରଗ୍ରହଣ କରିଥିଲେ ଆର. ମାଢ଼ି । କୋଟାଗିରି ଭେଙ୍କଟେଶ୍ୱର ରାଓ ଏହି କଥାଚିତ୍ରଟିର ସମ୍ପଦାନ କରିଥିଲେ । ୨୦୧୪ ମସିହାର ଅଗଷ୍ଟ ମାସ ୧୧ ତାରିଖରେ ଏହି କଥାଚିତ୍ରଟିର ସୁଟିଂ ହାଇଦ୍ରାବାଦର ରାମନାଇଡ଼ୁ ଷ୍ଟୁଡିଓରେ ଆରମ୍ଭ କରାଯାଇଥିଲା । ୭ ନଭେମ୍ବର ୨୦୧୪ରୁ ଏହି କଥାଚିତ୍ରଟିର ପ୍ରିନ୍ସପାଲ୍ ଫଟୋଗ୍ରାଫି ଆରମ୍ଭ କରାଯାଇଥିଲା ଏବଂ ଏହାର ସୁଟିଂ ୨୦୧୫ ମସିହାର ଜୁନ୍ ମାସର ମଧ୍ୟଭାଗଯାଏଁ ଚାଲିଥିଲା । ଯଦିଓ ଏହି କଥାଚିତ୍ରଟିର ଅଧିକାଂଶ ଭାଗ ହାଇଦ୍ରାବାଦରେ ସୁଟିଂ କରାଯାଇଥିଲା, ମାତ୍ର ଏହାର କିଛି ଅଂଶ ତାମିଲନାଡ଼ୁ ଓ ମାଲେଶିଆରେ ସୁଟ୍ କରାଯାଇଥିଲା । ଶ୍ରୀମନ୍ଥୁଡ଼ୁ ଏବଂ ଏହାର ତାମିଲ୍ ଡବିଂ ସେଲବାନ୍ଧନ ଏହା ଦିନେ ୭ ଅଗଷ୍ଟ ୨୦୧୫ରେ ସାରା ବିଶ୍ୱରେ ପାଖାପାଖି ୨୫୦୦ ପ୍ରକ୍ଷାଳରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ଆରମ୍ଭରୁ ସେତେଟା ଅଧିକ ସଫଳ ହୋଇନଥିଲେ ମଧ୍ୟ ସମୁଦାୟ ୨୦୦ କୋଟିରୁ ଅଧିକ ଟଙ୍କାର ବ୍ୟବସାୟ କରିଥିଲା, ଯାହାକି ତେଲୁଗୁ କଥାଚିତ୍ର ଜଗତରେ ସର୍ବାଧିକ ଆୟ କରିଥିବା ଚଳଚ୍ଚିତ୍ରମାନଙ୍କ ମଧ୍ୟରେ ୩ୟ ସ୍ଥାନରେ ଥିଲା । ଏହ କଥାଚିତ୍ରଟିର ନିର୍ମାଣ କରିବା ପାଇଁ ପାଖାପାଖି ୪୦ରୁ ୭୦ କୋଟି ଟଙ୍କା ବ୍ୟୟ ହୋଇଥିଲା । ଏହି କଥାଚିତ୍ରଟିର ମୁକ୍ତିଲାଭ ପରେ ଅନେକ ଅଭିନେତା/ଅଭିନେତ୍ରୀ, ରାଜନେତା ଏବଂ ବ୍ୟବସାୟୀମାନେ ତେଲେଙ୍ଗାନା ଏବଂ ଆନ୍ଧ୍ର ପ୍ରଦେଶର ପଛୁଆ ବର୍ଗର ଗାଁମାନଙ୍କୁ ଉନ୍ନତ କରିବା ପାଇଁ ପଦକ୍ଷେପ ନେବା ଆରମ୍ଭ କରିଥିଲେ ।
ପ୍ରାଇମେରୀ ଆଲଡୋଷ୍ଟେରୋନିଜମ, ବା ପ୍ରାଇମେରୀ ହାଇପରଆଲଡୋଷ୍ଟେରୋନିଜମ ବା କନ ସିଣ୍ଡ୍ରୋମ, ଏକ ରୋଗ ଯେଉଁଥିରେ ଆଡ୍ରେନାଲ ଗ୍ରନ୍ଥିରୁ ଅତ୍ୟଧିକ ଆଲଡୋଷ୍ଟିରନ କ୍ଷରିତ ହୁଏ ; ଫଳରେ ରେନିନ ମାତ୍ରା କମିଯାଏ । ଏହାଦ୍ୱାରା କେତେକ ଲକ୍ଷଣ ପ୍ରକାଶ ପାଏ । ଅଧିକାଂଶ ଲୋକଙ୍କର ଉଚ୍ଚ ରକ୍ତଚାପ ହୁଏ, ଦୃଷ୍ଟିଶକ୍ତି କମିଯାଏ ଓ ମୁଣ୍ଡବଥା ହୁଏ । ବେଳେବେଳେ ମାଂସପେଶୀର ଦୁର୍ବଳତା ଅଥବା ସ୍ପାଜମ ହୁଏ, ଅତ୍ୟଧିକ ପରିସ୍ରା ହୁଏ ଓ ଝିମଝିମ ହୁଏ । ରୋଗ ଜଟିଳ ହେଲେ ହୃତପିଣ୍ଡ ରକ୍ତନଳୀ ରୋଗ ହୁଏ ଯେପରିକି ଷ୍ଟ୍ରୋକ, ହୃଦଘାତ, ବୃକ୍‌କ ଫେଲ ଓ ଅନିୟମିତ ହୃତ୍ ସ୍ପନ୍ଦନ ହୁଏ । ପ୍ରାଇମେରୀ ଆଲଡୋଷ୍ଟେରୋନିଜମ ରୋଗର ଅନେକ ଗୁଡ଼ିଏ କାରଣ ଅଛି । ପ୍ରାୟ ୬୬ % କେଶରେ ଆଡ୍ରେନାଲ ହାଇପରପ୍ଲାସିାଆଡ୍ରେନାଲ ଗ୍ରନ୍ଥି ବଢ଼ିବା ଯୋଗୁ ଓ ୩୩ % କେଶରେ ଆଡ୍ରେନାଲ ଆଡେନୋମା ଯୋଗୁ ହୁଏ ଯେଉଁଥିରେ ଅଧିକ ଆଲଡୋଷ୍ଟିରନ କ୍ଷରଣ ଅଧିକ ହୁଏ । ଅନ୍ୟାନ୍ୟ ଅସାଧାରଣ କେଶ ମଧ୍ୟରେ ଆଡ୍ରେନାଲ କର୍କଟ ଓ ବଂଶଗତ ଫ୍ୟାମିଲିଆଲ ହାଇପରଆଲଡୋଷ୍ଟେରୋନିଜମ ରୋଗ ହୁଏ । ଏହି ରୋଗ ଚିହ୍ନଟ ନିମନ୍ତେ ଉଚ୍ଚ ରକ୍ତଚାପ ରୋଗ ଥିବା ରୋଗୀଙ୍କ ଏହି ସଙ୍କଟ ଥିଲେ ସ୍କ୍ରିନିଙ୍ଗ କରିବାକୁ ସୁପାରିସ କରନ୍ତି କିନ୍ତୁ ଅନ୍ୟ କେତେକ ସମସ୍ତ ରୋଗିଙ୍କର ସ୍କ୍ରିନିଙ୍ଗ କରିବାକୁ ସୁପାରିସ କରନ୍ତି । ରକ୍ତରେ ଆଲଡୋଷ୍ଟିରନ-ରେନିନ ଅନୁପାତ କରି ତା ପରେ ଅଧିକ ନିର୍ଣ୍ଣୟକ ପରୀକ୍ଷା କରାଯାଏ । ଏକ ଚତୁର୍ଥାଂଶ ଲୋକଙ୍କର କମ ରକ୍ତ ପଟାସିୟମ ଥାଏ । ଅନ୍ତର୍ନିହିତ କାରଣ ଜାଣିବା ନିମନ୍ତେ ମେଡିକାଲ ଇମେଜିଙ୍ଗ କରାଯାଏ । ଆଡେନୋମା ଥିଲେ ଅପରେଶନ କରି ବାହାର କରିଦେଲ କେତେକ ରୋଗୀ ଆରୋଗ୍ୟ ହୋଇଯାଆନ୍ତି । ଗୋଟୋଏ ଆଡ୍ରେନାଲ ବଢ଼ିଥିଲେ ତାହାକୁ ସମ୍ପୁର୍ଣ୍ଣ ଭାବେ କାଢ଼ିଦିଆଯାଏ । ଦୁଇଟିଯାକ ଆଡ୍ରାନାଲ ବଢ଼ିଥିଲେ ଆଲଡୋଷ୍ଟିରନ ଆଣ୍ଟାଗୋନିସ୍ଟ ଔଷଧ ଯେପରିକି ସ୍ପାରୋନୋଲାକଟୋନ କିମ୍ବା ଏପ୍ଲେରେନୋନ ଦିଆଯାଏ । ଏହା ସ‌ହିତ ଉଚ୍ଚ ରକ୍ତଚାପ ନିମନ୍ତେ ଔଷଧ ଓ କମ ଲୁଣ ଖାଇବାକୁ ଉପଦେଶ ଦିଆଯାଏ । ଫ୍ୟାମିଲିଆଲ ହାଇପରାଅଲଡୋଷ୍ଟିରୋନିଜମ ଥିଲେ ସ୍ଟିରଏଡ ଯେପରିକି ଡେକ୍ସାମେଥାଜୋନ ଦେଇ ଚିକିତ୍ସା କରାଯାଏ । ଉଚ୍ଚ ରକ୍ତଚାପ ରୋଗୀଙ୍କ ମଧ୍ୟରୁ ୧୦ % ରୋଗୀଙ୍କର ପ୍ରାଇମେରୀ ଆଲଡୋଷ୍ଟେରୋନିଜମ ଥାଏ । ପୁରୁଷଙ୍କ ଅପେକ୍ଷା ମହିଳାମାନଙ୍କୁ ଏହି ରୋଗ ଅଧିକ ହୁଏ । ଏହି ରୋଗ ୩୦ରୁ ୫୦ ବର୍ଷ ବୟସରେ ଆରମ୍ଭ ହୁଏ । ଆମେରିକାର ଜଣେ ଅନ୍ତସ୍ରାବୀ ବିଶେଷଜ୍ଞ ଜେରୋମ କନ  (୧୯୦୭-୧୯୯୪) ପ୍ରଥମେ କନ ସିଣ୍ଡ୍ରୋମ ବିଷୟରେ ଆଲୋକପାତ କରିଥିବାରୁ ତାଙ୍କ ନାମ ଅନୁସାରେ ଏହି ରୋଗର ନାମକରଣ ହୋଇଛି  ।
ସୁବାସ ରାଉତ  (୧୯୫୬ - ୨୦୧୮) ଜଣେ ଓଡ଼ିଆ କଥାଚିତ୍ର ପ୍ରଯୋଜକ ଏବଂ ରାଜନୀତିଜ୍ଞ ଥିଲେ  । ସେ ୧୯୮୮ ମସିହାରେ ଓଡ଼ିଆ କଥାଚିତ୍ର ଜଗତରେ ଚଳଚ୍ଚିତ୍ର ପ୍ରଯୋଜନା କ୍ଷେତ୍ରରେ ପ୍ରବେଶ କରିଥିଲେ ଏବଂ ପରେ ସେ ନିଜେ ସ୍ୱାଧୀନ ଭାବରେ ତାଙ୍କର ପ୍ରଥମ କଥାଚିତ୍ର ଭାଗ୍ୟ ହାତେ ଡୋରି ନିର୍ମାଣ କରିଥିଲେ । ସେ ସମୁଦାୟ ୯ଟି କଥାଚିତ୍ର ପ୍ରଯୋଜନା କରିଥିଲେ ଏବଂ ତାଙ୍କ ପ୍ରଯୋଜିତ ଶେଷ ଚଳଚ୍ଚିତ୍ର ଥିଲା ସନ୍ତାନ, ଯାହାକି ୧୯୯୮ ମସିହାରେ ମୁକ୍ତିଲାଭ କରିଥିଲା । ସୁବାସଙ୍କର ପ୍ରଜୋଜନାରେ ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ ତୁଳସୀ ନିର୍ମିତ ହୋଇଥିଲା । ପ୍ରଯୋଜନା ସୁବାସ ୧୯୮୮ ମସିହାରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏକ ଯୌଥ ପ୍ରଯୋଜନାରେ ନିର୍ମିତ କଥାଚିତ୍ର ସୁନା ଚଢ଼େଇ ଜରିଆରେ ସେ କାମ କରିବା ଆରମ୍ଭ କରିଥିଲେ । ଏହାପରେ ତାଙ୍କର ସ୍ୱାଧୀନ ପ୍ରଯୋଜନାରେ ପ୍ରଥମ କଥାଚିତ୍ର ଭାଗ୍ୟ ହାତେ ଡୋରି, ୧୯୯୩ ମସିହାରେ ମୁକ୍ତିଲାଭ କରିଥିଲା । ଏହାପରେ ସେ ସୁନା ପଞ୍ଜୁରୀ, ଲକ୍ଷ୍ମଣ ରେଖା, ଜୀବନସାଥୀ, ସିଂହବାହିନୀ, ରାମ ଲକ୍ଷ୍ମଣ ଆଦି କଥାଚିତ୍ରର ପ୍ରଯୋଜନ କରିଥିଲେ । ତାଙ୍କ ପ୍ରଯୋଜିତ ଶେଷ ଓଡ଼ିଆ କଥାଚିତ୍ର ଥିଲା ସନ୍ତାନ, ଯାହାକି ୧୯୯୮ ମସିହାରେ ମୁକ୍ତିଲାଭ କରିଥିଲା । ସୁବାସ ଓଡ଼ିଆ କଥାଚିତ୍ର ଜଗତରେ କାମ କରିବା ସହିତ ଓଡ଼ିଆ ଦୂରଦର୍ଶନ ଜଗତରେ ମଧ୍ୟ କିଛି ଧାରାବାହିକରେ କାମ କରିଥିଲେ । ତାଙ୍କ ପ୍ରଯୋଜନାରେ ନିର୍ମିତ ଥିଲା ଇ ଟିଭି ଓଡ଼ିଆର ଲୋକପ୍ରିୟ ଧାରାବାହିକ ତୁଳସୀ ଏବଂ ବିଧାତାର ଖେଳ । ରାଜନୀତି ସୁବାସ ଓଡ଼ିଶାର ରାଜନୀତିରେ ମଧ୍ୟ ସକ୍ରିୟ ଥିଲେ । ସେ ଭାରତୀୟ ଜାତୀୟ କଂଗ୍ରେସର ଜଣେ ସଦସ୍ୟ ଭାବରେ କାର୍ଯ୍ୟ କରୁଥିଲେ । ମୃତ୍ୟୁ ୨୦୧୮ ମସିହା ସେପ୍ଟେମ୍ବର ୨୨ ତାରିଖରେ କଟକର ଛତ୍ରବଜାରସ୍ଥିତ ସୁବାସଙ୍କ ବାସ ଭବନରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ଏବଂ ସେ ଦୀର୍ଘ ଦିନ ଧରି ଅସୁସ୍ଥ ରହିଥିବା କାରଣରୁ ମୃତ୍ୟୁବରଣ କରିଥିଲେ ।
ରମଣୀ ରଞ୍ଜନ ଜେନା  (୧୫ ଅଗଷ୍ଟ ୧୯୪୧- ୨୬ ମାର୍ଚ୍ଚ ୨୦୧୬) ଜଣେ ଓଡ଼ିଶୀ ନୃତ୍ୟ ଶିଳ୍ପୀ ଏବଂ ନୃତ୍ୟ ଗୁରୁ  । ରମଣୀ ରଞ୍ଜନ, ୧୯୪୧ ମସିହା ଅଗଷ୍ଟ ୧୫ ତାରିଖରେ ବାଲେଶ୍ୱର ଜିଲ୍ଲାର, ରେମୁଣା ନିକଟସ୍ଥ ଉଡ଼ମ୍ବର ଗ୍ରାମର ଏକ କୃଷକ ପରିବାରରେ ଜନ୍ମଗ୍ରହଣ କରିଥିଲେ । ପିଲାଟି ଦିନରୁ ନୃତ୍ୟ ସଙ୍ଗୀତ ପ୍ରତି ତାଙ୍କର ଦୁର୍ବଳତା ରହିଥିଲା । ନିଜେ ଗଢିଥିବା, ଯାତ୍ରାଦଳରେ ଅଭିନୟ ଆରମ୍ଭ କରି,ସେ କଟକର ଜନତା ରଙ୍ଗମଞ୍ଚରେ ଯୋଗଦାନ କରିଥିଲେ । ୧୧ ବର୍ଷ ବୟସରୁ, ନୃତ୍ୟ ଶିକ୍ଷା ଆରମ୍ଭ କରିଥିବା ରମଣୀ ରଞ୍ଜନ, ଗୁରୁ ଗୟାଧର ପଣ୍ଡା, ରାମସ୍ୱାମୀ, ରାମଗୋପାଳ ମିଶ୍ର, ରଘୁନାଥ ଦତ୍ତ ଓ ମାୟାଧର ରାଉତଙ୍କଠାରୁ ବିଭିନ୍ନ ସମୟରେ ନୃତ୍ୟ ଶିକ୍ଷାଲାଭ କରିଥିଲେ । ପରବର୍ତ୍ତୀ ସମୟରେ ସେ ଗୁରୁ କେଳୁଚରଣ ମହାପାତ୍ରଙ୍କ ସଂସ୍ପର୍ଶରେ ଆସି, କଟକର କଳାବିକାଶ କେନ୍ଦ୍ରରେ ଯୋଗଦାନ କରିଥିଲେ ଏବଂ ଏହିଠାରେ ତାଙ୍କର ଓଡ଼ିଶୀ ନୃତ୍ୟଶିକ୍ଷାର ମୂଳଦୂଆ ପଡ଼ିଥିଲା । ଏହି କେନ୍ଦ୍ରରୁ ସେ କଥକ ନୃତ୍ୟରେ ମଧ୍ୟ ସ୍ନାତକତା ଲାଭକରିଥିଲେ । ଓଡ଼ିଶୀ ଅଭିନୟରେ ନିପୂଣ, ରମଣୀ ରଞ୍ଜନ ପରବର୍ତ୍ତୀ ସମୟରେ, ଦେଶବିଦେଶର ଓଡ଼ିଶୀ ନୃତ୍ୟ ପରିବେଷଣ କରି, ଏହି କ୍ଷେତ୍ରରେ ଜଣେ ପ୍ରତିଷ୍ଠିତ ଶିଳ୍ପୀର ମର୍ଯ୍ୟଦା ଲାଭକରିଥିଲେ । କଟକର କଳାବିକାଶ କେନ୍ଦ୍ରରେ, ସେ ୬ ବର୍ଷ କାଳ ନୃତ୍ୟ ଶିକ୍ଷା ପ୍ରଦାନ କରିଥିଲେ । ୧୯୭୩ ମସିହାରେ ସେ, ରୁକ୍ମିଣୀ ଦେବୀ ଅରୁନ୍ଦଲେ କଳାକ୍ଷେତ୍ରରେ ଓଡ଼ିଶୀ ନୃତ୍ୟଗୁରୁ ଭାବରେ ଯୋଗଦାନ କରିଥିଲେ ଓ ଏଠାରେ ୪ ବର୍ଷ ଶିକ୍ଷାଦାନକରିବା ପରେ, ପୁଣି କଟକ ଫେରିଆସିଥିଲେ । ୧୯୮୩ ମସିହାରେ, କଟକରେ ସେ ନିଜର ନୃତ୍ୟଶିକ୍ଷା ଅନୁଷ୍ଠାନ, କମଳା କଳାପୀଠ ପ୍ରତିଷ୍ଠା କରିଥିଲେ । ପରବର୍ତ୍ତୀ ସମୟରେ, ସେ ଗୁରୁ କେଳୁଚରଣ ମହାପାତ୍ର ଓଡ଼ିଶୀ ଗବେଷଣା କେନ୍ଦ୍ରରେ ମଧ୍ୟ ଶିକ୍ଷାଦାନ କରିଥିଲେ । ୧୯୮୯ ମସିହାରେ, ସେ ଦିଲ୍ଲୀଯାଇ, ପ୍ରଥମେ ସେଠାର ଜଗନ୍ନାଥ ମନ୍ଦିର ଓ ପରେ ତ୍ରିବେଣୀ କଳା ସଙ୍ଗମରେ ଓଡ଼ିଶୀ ନୃତ୍ୟ ଶିକ୍ଷା ପ୍ରଦାନ କରିଥିଲେ । ସେ ବେଙ୍ଗାଳୁରୁସ୍ଥିତ ପ୍ରତିମା ବେଦୀଙ୍କ ନୃତ୍ୟଗ୍ରାମରେ ମଧ୍ୟ ଶିକ୍ଷାଦାନ କରିଛନ୍ତି । ନୃତ୍ୟ ନିର୍ଦ୍ଦେଶନା ନୃତ୍ୟାଭିନୟ ପ୍ରେମ ସୂଧାନିଧୀ ଋତୁସମ୍ହାର ଋତୁରାଜ କଲୁରୀ ବେଣ୍ଟ ଓଡ଼ିଆ କଥାଚିତ୍ର କନକଲତା ଅଦିନ ମେଘ ସଂସାର ଶେଷ ଶ୍ରାବଣ ଛ ମାଣ ଆଠ ଗୁଣ୍ଠ ସମ୍ମାନ ଓ ପୁରସ୍କାର ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର - ୧୯୮୫-୮୬ କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର - ୨୦୦୮ ଗୁରୁ କେଳୁଚରଣ ମହାପାତ୍ର ସମ୍ମାନ - ୨୦୦୮ ଓଡ଼ିଶା ସାହିତ୍ୟ ଏକାଡେମୀ ସମ୍ମାନ - ୨୦୦୯ ଗୁରୁ ରଘୁନାଥ ଦତ୍ତ ସମ୍ମାନ - ୨୦୧୪ ୨୦୧୬ ମସିହା ମାର୍ଚ୍ଚ ୨୬ ତାରିଖରେ ରମଣୀ ରଞ୍ଜନଙ୍କର ମୃତ୍ୟୁ ଘଟିଥିଲା ।
ଅଧିରାଜ ମୋହନ ପାଣିଗ୍ରାହୀ  (ଜନ୍ମ: ୧୪ ଜୁଲାଇ ୧୯୭୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଖଡ଼ିଆଳ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅଧିରାଜ ମୋହନ ପାଣିଗ୍ରାହୀ ୧୯୭୬ ମସିହାର ଜୁଲାଇ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦିନେଶ ଚନ୍ଦ୍ର ପାଣିଗ୍ରାହୀ ଓ ପତ୍ନୀଙ୍କ ନାମ ପ୍ରିୟଦର୍ଶିନୀ ପାଣିଗ୍ରାହୀ । ରାଜନୈତିକ ଜୀବନ ଅଧିରାଜ ମୋହନ ପାଣିଗ୍ରାହୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
କୁସୁମ ଟେଟେ  (ଜନ୍ମ: ୧୭ ଜୁଲାଇ ୧୯୭୩) ଜଣେ ଓଡ଼ିଆ ରାଜନୀତିଜ୍ଞା  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୁସୁମ ଟେଟେ ୧୯୭୩ ମସିହାର ଜୁଲାଇ ୧୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜୋନାସ୍ ଟେଟେ ଓ ସ୍ୱାମୀଙ୍କ ନାମ ଅଜୟ କୁମାର ପଟେଲ । ରାଜନୈତିକ ଜୀବନ କୁସୁମ ଟେଟେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ବିଜୁ ଜନତା ଦଳର ଜଣେ କର୍ମୀ ଭାବରେ କାର୍ଯ୍ୟ କରୁଥିଲେ । ୨୦୧୯ ଓଡ଼ିଶା ବିଧାନ ସଭା ନିର୍ବାଚନରେ ବିଜେଡି ପକ୍ଷରୁ ଯୋଗେଶ କୁମାର ସିଂହଙ୍କୁ ପ୍ରାର୍ଥୀ କରାଯାଇବା ପରେ ସେ ବିଜେଡିରୁ ଇସ୍ତଫା ଦେଇ ବିଜେପିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୪ ମସିହାରେ ଓଡ଼ିଶା ହୋଇଥିବା ବିଧାନ ସଭା ନିର୍ବାଚନରେ କୁସୁମ ବିଜୁ ଜନତା ଦଳର ପ୍ରାର୍ଥୀ ଭାବରେ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ୫୩ ହଜାର ୫୫୪ ଖଣ୍ଡ ଭୋଟ ପାଇ ଭାରତୀୟ ଜାତୀୟ କଂଗ୍ରେସର ଯୋଗଶ କୁମାର ସିଂହଙ୍କଠାରୁ ପରାସ୍ତ ହୋଇଥିଲେ । ପରାଜୟ ପରେ ସେ ସୁନ୍ଦରଗଡ଼ ସ୍ୱତନ୍ତ୍ର ଉନ୍ନୟନ ପରିଷଦର ଅଧ୍ୟକ୍ଷା ପଦରୁ ଇସ୍ତଫା ଦେଇଥିଲେ । ୨୦୧୯ ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେଡିରୁ ଇସ୍ତଫା ଦେଇ ବିଜେପିରେ ଯୋଗ ଦେଇଥିଲେ ଏବଂ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ପୁଣିଥରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୮୩,୧୧୮ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଯୋଗେଶ ସିଂହଙ୍କୁ ୭,୩୬୪ ଖଣ୍ଡ ଭୋଟ୍‌ରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ମନ ମ୍ୟୁଜିଅମ୍ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଙ୍ଗୀତା ମହାନ୍ତି । ରଶ୍ମିରେଖା ପଣ୍ଡା ଏହି କଥାଚିତ୍ରଟିର କାହାଣୀ ରଚନା କରିଥିଲ ଏବଂ ଭରଦ୍ୱାଜ ପଣ୍ଡା ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଧୃବାନନ୍ଦ ପଣ୍ଡା । ସଙ୍ଗୀତକାର ଶରତ ନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ନିହାର ନାୟକ ଓ ଉପାସନା ଭଦ୍ରା ମହାନ୍ତି । ସାୟଲ ମୁଖାର୍ଜୀ, ସୂର୍ଯ୍ୟମୟୀ ମହାପାତ୍ର, ପ୍ରଶାନ୍ତ ପାତ୍ର, ଅନିମେଶ ଘୋଷ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ମାର୍ଚ୍ଚ ୨୪ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ନିହାର ନାୟକ ଉପାସନା ଭଦ୍ରା ମହାନ୍ତି ସାୟଲ ମୁଖାର୍ଜୀ ସୂର୍ଯ୍ୟମୟୀ ମହାପାତ୍ର ପ୍ରଶାନ୍ତ ପାତ୍ର ଅନିମେଶ ଘୋଷ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ନାୟକ । ଗୀତିକାର ବିଜୟ ମଲ୍ଲ ଏହି କଥାଚିତ୍ରଟିର ଗୀତ ରଚନା କରିଥିଲେ । ଶଶାଙ୍କ ଶେଖର, ଅନ୍ତରା ଚକ୍ରବର୍ତ୍ତୀ, ଶରତ ନାୟକ, ସୋହିନୀ, ବିଷ୍ଣୁମୋହନ କବି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଏହି କଥାଚିତ୍ରଟିର ଗୀତଗୁଡ଼ିକ ୧୧ ମାର୍ଚ୍ଚ ୨୦୨୩ରେ ମୁକ୍ତିଲାଭ କରିଥିଲା । କଥାଚିତ୍ରଟିର ସାତଟି ଗୀତ ଥିଲା ।
ବ‌ହିଃ କର୍ଣ୍ଣ ପ୍ରଦାହ,  ଇଂରାଜୀ ଭାଷାରେ ବା  '  , କ‌ହିଲେ ବାହ୍ୟ କର୍ଣ୍ଣ ନଳୀର   ପ୍ରଦାହକୁ ବୁଝାଏ । ଏହି ରୋଗରେ କାନ ଯନ୍ତ୍ରଣା  , ବାହ୍ୟ କାନ ଫୁଲା ଓ ବେଳେବେଳେ ଶ୍ରବଣହାନୀ ହୁଏ । ପିନା ବା ବାହାର କାନ   ହଲିଲେ ଯନ୍ତ୍ରଣା ହୁଏ । ଅତି ସାଂଘାତିକ ନ ହେଲେ ପ୍ରାୟ ଜ୍ୱର ହୁଏନାହିଁ । ବ‌ହିଃ କର୍ଣ୍ଣ ପ୍ରଦାହ ଛଅ ସପ୍ତାହରୁ କମ ହୋଇଥିଲେ ଆକ୍ୟୁଟ ଓ ୩ ମାସରୁ ଅଧିକ ହୋଇଥିଲେ କ୍ରନିକ, ଏହି ଦୁଇ ପ୍ରକାର ହୋଇପାରେ । ଜୀବାଣୁ ସଂକ୍ରମଣ ଯୋଗୁ ଆକ୍ୟୁଟ ଓ ଆଲର୍ଜି   ବା ଅଟୋଇମ୍ମ୍ୟୁନ   ରୋଗ ହୋଇଥିଲେ କ୍ରନିକ ହୁଏ । ଆକ୍ୟୁଟ ହେବା ନିମନ୍ତେ ପ‌ହଁରା, ସାଧାରଣ ଆଘାତ, ଶ୍ରବଣ ଯନ୍ତ୍ର ବ୍ୟବ‌ହାର, ସୋରିଆସିସ ଓ ଚର୍ମ ପ୍ରଦାହ ରୋଗ ଇତ୍ୟାଦି ସଙ୍କଟ ଜନ‌କ ପରିସ୍ଥିତ ସୃଷ୍ଟି କରନ୍ତି । ମଧୁମେହ ରୋଗ ଥିଲେ ଏହି ରୋଗ ସାଂଘାତିକ ହୋଇ ମାଲିଗନାଣ୍ଟ ବ‌ହିଃ କର୍ଣ୍ଣ ପ୍ରଦାହ ହୋଇଯାଏ । ଲକ୍ଷଣ ଓ ଚିହ୍ନ ଦେଖି ରୋଗ ନିର୍ଣ୍ଣୟ କରାଯାଏ । କ୍ରନିକ ଓ ସାଂଘାତିକ କେଶ୍‌ରେ କାନ କେନାଲରୁ ସ୍ୱାବ ନେଇ କଲଚର    କରାଯାଏ । ଆସେଟିକ ଏସିଡ   କାନ ଡ୍ରପ ଏହି ରୋଗର ପ୍ରତିଷେଧ ଭାବରେ କାମ କରେ । ଆକ୍ୟୁଟ କେଶ୍‌ରେ ଆଣ୍ଟିବାୟୋଟିକ   ଯେପରିକି ଓଫ୍ଲୋକ୍ସାସିନ   ବା ଆସେଟକ ଏସିଡ ଦିଆଯାଏ । ସ୍ଟିରଏଡ   ଡ୍ରପ ମଧ୍ୟ ଆଣ୍ଟିବାୟୋଟିକ ସ‌ହିତ ଦିଆଯାଏ । କଷ୍ଟ ହେଲେ ଆଇବୁପ୍ରୋଫେନ ଭଳି ଯନ୍ତ୍ରଣା ଲାଘବକାରୀ ଔଷଧ ଦିଆଯାଇପାରେ । ଚର୍ମ ସଂକ୍ରମଣ ବା ଇମ୍ମ୍ୟୁନିଟି ଅଭାବ ଥିଲେ ପାଟିବାଟେ ଆଣ୍ଟିବାୟୋଟିକ ଦିଆଯାଏ ନ ହେଲେ ଏହା ପାଟିରେ ଦିଆଯାଏ ନାହିଁ । ଚିକିତ୍ସା ଆରମ୍ଭ କରିବାର ଏକ ଦିନ ମଧ୍ୟରେ ଉପଶମ ହେବା ଆରମ୍ଭ ହୁଏ । କ୍ରନିକ କେଶ୍‌ରେ କାରଣ ଅନୁସାରେ ଚିକିତ୍ସା କରାଯାଏ । ପ୍ରତି ବର୍ଷ ୧-୩% ଲୋକଙ୍କୁ ବ‌ହିଃ କର୍ଣ୍ଣ ପ୍ରଦାହ ରୋଗ ହୁଏ ଓ ତାଙ୍କ ମଧ୍ୟରୁ ୯୫% ଆକ୍ୟୁଟ ଧରଣର ଥାଏ । ଜୀବନରେ କେବେବି ଥରେ ହେଲେ ୧୦% ଲୋକ ଏହି ରୋଗରେ ଆକ୍ରାନ୍ତ ହୁଅନ୍ତି । ବୟସ୍କ ଲୋକ ଓ ୭ରୁ ୧୦ ବର୍ଷ ବୟସର ପିଲାଙ୍କଠାରେ ସାଧାରଣତଃ ଏହି ରୋଗ ଦେଖାଯାଏ । ପୁରୁଷ ଓ ମହିଳା ସମ ଭାବରେ ଆକ୍ରାନ୍ତ ହୁଅନ୍ତି । ଉଷୁମ ଓ ଆର୍ଦ୍ର ଜଳବାୟୁରେ ରୋଗ ଅଧିକ ହୁଏ ।
ପାଣିଆ ଏକ ଭାରତୀୟ ଭାଷା । ଏହା ଦ୍ରାବିଡ଼ ପରବାରର ଏକ ଭାଷା ଓ କେରଳର ପାଣିଆ ଜାତିର ଲୋକ ଏହାକୁ ବ୍ୟବହାର କରିଥାନ୍ତି । ୧୯୮୧ ଜନଗଣନା ଅନୁସାରେ ଭାରତରେ ୬୩,୩୯୩ ଜଣ ଲୋକ ଏହି ଭାଷା କହୁଥିବା ବେଳେ କେରଳରେ ତାହାର ସଂଖ୍ୟା ୫୬,୯୫୨ ଥିଲା ଓ ତାମିଲନାଡୁରେ ୬,୩୯୩ ତଥା କର୍ଣ୍ଣାଟକରେ ୪୮୨ ଜଣ ଥିବାର ଜଣା ଯାଇଥିଲା । କେରାଲାର ୱାୟନାଡ଼, କୋଳିକୋଡ଼, କନନୁର, ମାଲାପୁରମ ଓ ତାମିଲନାଡୁର ନୀଳଗିରି ପାର୍ବତ୍ଯ ଅଞ୍ଚଳରେ ଏହି ଭାଷାଭାଷୀ ଲୋକ ବସବାସ କରୁଥିବାର ଜଣାଯାଏ ।
କିଟ୍ ବିଶ୍ୱବିଦ୍ୟାଳୟ ଭୁବନେଶ୍ୱରରେ ଅବସ୍ଥିତ ଏକ ସ୍ୱୟଂଶାସିତ ବିଶ୍ୱବିଦ୍ୟାଳୟ ଅଟେ । ଆହୁରି ଦେଖନ୍ତୁ କିସ୍ ଭୁବନେଶ୍ୱର ଇତିହାସ ୧୯୯୨ ମସିହାରେ ୧୨ଟି ବିଦ୍ଯାର୍ଥି ଓ ୨ଟି ଶିକ୍ଷ୍ୟକଙ୍କୁ ନେଇ ଗଠିତ ହୋଇଥିଲା କିଟ୍ ବିଶ୍ୱବିଦ୍ୟାଳୟ।
ମଖଡମପୁର ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ଜେହନବଦ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମଖଡମପୁର ସହରର ମୋଟ ଜନସଂଖ୍ୟା ୩୦୧୭୦ ଅଟେ । ସେଥି ମଧ୍ୟରୁ ୫୨.୨୦% ଜଣ ପରୁଷ ହୋଇଥିବା ବେଳେ ୪୭.୮୦% ଜଣ ନାରୀ ଅଟନ୍ତି । ମଖଡମପୁରର ସାକ୍ଷରତା ହାର ୪୪.୫୪% ଅଟେ । ଏହା ଜାତୀୟ ହାରଠାରୁ ୨୦.୩୦% ପ୍ରତିଶତ କମ ଅଟେ । ସେଥିରୁ ୨୭.୯୮% ପ୍ରତିଶତ ପୁରୁଷ ଓ ୧୬.୫୬% ନାରୀ ଅଟନ୍ତି । ୧୬.୭୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମଖଡମପୁରର ସରକାରୀ ଭାଷା ଅଟେ ।
ଜିଙ୍କ ଅଭାବ ହୋଇଥିବା କୁହାଯାଏ ଯେତେବେଳେ ଶରୀରର ଆବଶ୍ୟକତା ପୂରଣ ପାଇଁ ପର୍ଯ୍ୟାପ୍ତ ଜିଙ୍କ ନ ଥାଏ । ଏହାର ଲକ୍ଷଣ ମଧ୍ୟରେ ତରଳ ଝାଡ଼ା, କେଶହାନୀ, ଯୌନ କ୍ରିୟା ଅସୁବିଧା, ଅନ୍ଧାରକଣା, ଚର୍ମ ରାସ, ସଂକ୍ରମଣ ଆଶଙ୍କା, ଓଜନ ହ୍ରାସ, ଖରାପ ଘାଆ ଶୁଖିବା ଆରୋଗ୍ୟ, ଅସ୍ୱାଭାବିକ ସ୍ୱାଦ ଏବଂ ମାନସିକ ମନ୍ଥରତା ହୋଇପାରେ । ପିଲାମାନଙ୍କଠାରେ ଏହାଦ୍ୱାରା ଅଭିବୃଦ୍ଧି କମ ହୋଇପାରେ । ଗର୍ଭାବସ୍ଥାରେ ଏହା ଯୋଗୁ ଶିଶୁର ଏହା ଜନ୍ମଗତ ତ୍ରୁଟି କିମ୍ବା କମ୍ ଜନ୍ମ ଓଜନ ହୋଇପାରେ । ଏହାର ସାଧାରଣ କାରଣ ହେଉଛି କମ ଖାଦ୍ୟ ଗ୍ରହଣ । ଅନ୍ୟାନ୍ୟ କାରଣଗୁଡ଼ିକ ମଧ୍ୟରେ ଶରୀରରେ ଜିଙ୍କର ସ୍ୱଳ୍ପ ଅବଶୋଷଣ, ବର୍ଦ୍ଧିତ କ୍ଷତି, କିମ୍ବା ବର୍ଦ୍ଧିତ ବ୍ୟବହାର ଯୋଗୁ ହୋଇପାରେ । ବିପଦ ସଙ୍କଟ ମଧ୍ୟରେ ଇନଫ୍ଲାମେଟରୀ ବାୱେଲ ସିଣ୍ଡ୍ରୋମ, କ୍ଷୁଦ୍ର ଅନ୍ତନଳୀ ସିଣ୍ଡ୍ରୋମ, ଯକୃତ କିମ୍ବା ବୃକ୍‌କ ସମସ୍ୟା, ଶାକାହାରୀ, ମଦ୍ୟପାନ ଏବଂ ଅନ୍ୟାନ୍ୟ ଦୀର୍ଘକାଳୀନ ରୋଗ ଅନ୍ତର୍ଭୁକ୍ତ ହୋଇପାରେ। ଏହା ଏକ ଜେନେଟିକ୍ ସ୍ଥିତିର ପରିଣାମ ସ୍ୱରୂପ ହୋଇପାରେ ଯାହା ଆକ୍ରୋଡର୍ମାଟାଇଟିସ୍ ଏଣ୍ଟେରୋପାଥିକା ଭାବରେ ଜଣାଶୁଣା । ଜିଙ୍କ ସ୍ତର ସେତେ ସଠିକ୍ ଦର୍ଶାଉ ନ ଥିବାରୁ ଲକ୍ଷଣ ଏବଂ ବିପଦ କାରକ ଉପରେ ରୋଗ ନିର୍ଣ୍ଣୟ ନିର୍ଭର କରେ। ଖାଦ୍ୟ ଶବ୍ଦରେ ମାଂସ, ବିନ୍ସ ଏବଂ ବାଦାମ ଭଳି ଶୁଖିଲା ଫଳ ଅନ୍ତର୍ଭୁକ୍ତ । ଯୁକ୍ତରାଷ୍ଟ୍ରରେ ସୁପାରିଶ କରାଯାଇଥିବା ଖାଦ୍ୟ ଭତ୍ତା ହେଉଛି ଦୈନିକ ୮ମିଗ୍ରା ମହିଳାମାନଙ୍କ ପାଇଁ ଏବଂ ୧୧ମିଗ୍ରା ପୁରୁଷମାନଙ୍କ ପାଇଁ । ଏହାର ଚିକିତ୍ସାରେ ଦୈନିକ ୧ରୁ ୩ମିଗ୍ରା/ କେଜି ମୌଳିକ ଜିଙ୍କ ଡୋଜରେ ଜିଙ୍କ ପରିପୁରକ ଦିଆଯାଏ । ଉନ୍ନତି ସାଧାରଣତଃ କିଛି ଦିନରୁ କିଛିସପ୍ତାହ ମଧ୍ୟରେ ହୁଏ । ଜିଙ୍କ ଅଭାବ ବିଶ୍ୱରେ ପ୍ରାୟ ୨୦୦ କୋଟି ଲୋକଙ୍କୁ ପ୍ରଭାବିତ କରେ । ଏହା ସାଧାରଣତଃ ବିକାଶଶୀଳ ଦେଶର ପିଲାମାନଙ୍କୁ ଏବଂ ବିକଶିତ ଦେଶର ବୃଦ୍ଧ ଲୋକଙ୍କୁ ପ୍ରଭାବିତ କରିଥାଏ । ଉତ୍ତର ଆମେରିକାରେ ଏହା ସାଧାରଣତଃ ହୁଏନି । ପ୍ରତିବର୍ଷ ୫ବର୍ଷ ବୟସରୁ କମ୍ ପିଲାଙ୍କର ଏହି ରୋଗ ଯୋଗୁ ୫ ଲକ୍ଷ ମୃତ୍ୟୁ ହୁଏ ।
କୋବ୍ୱୁର୍ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଆନ୍ଧ୍ର ପ୍ରଦେଶର ୱେସ୍ତ୍ ଗୋଦବରି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କୋବ୍ୱୁର୍ ୧୭.୦୧୬୨ ଉତ୍ତର ଅକ୍ଷାଂଶ ଓ ୮୧.୭୨୯୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କୋବ୍ୱୁର୍ ସହରର ମୋଟ ଜନସଂଖ୍ୟା ୩୯୧୯୩ ଅଟେ । ସେଥି ମଧ୍ୟରୁ ୪୯.୮୨% ଜଣ ପରୁଷ ହୋଇଥିବା ବେଳେ ୫୦.୧୮% ଜଣ ନାରୀ ଅଟନ୍ତି । କୋବ୍ୱୁର୍ର ସାକ୍ଷରତା ହାର ୭୦.୨୬% ଅଟେ । ଏହା ଜାତୀୟ ହାରଠାରୁ ୫.୪୨% ପ୍ରତିଶତ କମ ଅଟେ । ସେଥିରୁ ୩୭.୦୫% ପ୍ରତିଶତ ପୁରୁଷ ଓ ୩୩.୨୦% ନାରୀ ଅଟନ୍ତି । ୧୦.୫୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ କୋବ୍ୱୁର୍ର ସରକାରୀ ଭାଷା ଅଟେ ।
ଛତିଆ ଓଡ଼ିଶାର ଯାଜପୁର ଜିଲ୍ଲାରେ ଅବସ୍ଥିତ ଏକ ପର୍ଯ୍ୟଟକ ସ୍ଥାନ । ଏଠାରେ ଥିବା ପ୍ରସିଦ୍ଧ ବର ଗଛ ପାଇଁ ଏହା  'ଛତିଆବଟ'  ନାମରେ ମଧ୍ୟ ପରିଚିତ । ଏଠାରେ ଥିବା ଜଗନ୍ନାଥ ମନ୍ଦିର ଆଧୁନିକ ଉତ୍କଳୀୟ ସ୍ଥାପତ୍ୟ କଳାର ଏକ ଜ୍ୱଳନ୍ତ ଉଦାହରଣ । ଚୋଡ଼ଗଙ୍ଗଦେବଙ୍କର ପାଞ୍ଚଟି ପ୍ରଧାନ ଦୁର୍ଗ ମଧ୍ୟରୁ ଅନ୍ୟତମ ଦୁର୍ଗ ଅମରାବତୀ-କଟକର ଅବଶେଷ ମଧ୍ୟ ଏହିଠାରେ ଅବସ୍ଥିତ। ସାରଳା ମହାଭାରତ ଅନୁସାରେ ପାଣ୍ଡବମାନେ ନିଜର ସ୍ୱର୍ଗଗମନ ପୁର୍ବରୁ କଳିଙ୍ଗ ଯାତ୍ରା କରିଥିଲେ । ଏହି ଯାତ୍ରା ସମୟରେ ସେମାନେ ଅମରାବତୀ-କଟକରେ ୭୫ ବର୍ଷ କାଳ ରହିଥିଲେ । ହରି ସାହୁ ନାମକ ଜନେ ସ୍ଥାନୀୟ ବାସିନ୍ଦା ନିଜ ଝିଅ  'ସୁହାନି କନ୍ୟା' ଙ୍କୁ ଜ୍ୟେଷ୍ଠ ପାଣ୍ଡବ ଯୁଧିଷ୍ଠିରଙ୍କୁ ଏହି ସମୟରେ ବିଭା ଦେଇଥିଲେ । ପାଣ୍ଡବମାନଙ୍କର ନାତୀ ପରିକ୍ଷୀତଙ୍କୁ  'ଜଜାନ ନଗର' ର ରାଜା କରାଯାଇଥିଲା । ଜଜାନ ନଗର ' ବର୍ତ୍ତମାନ ଚୌଦ୍ୱାର ନାମରେ ପରିଚିତ । ସନ୍ଥ ହାଡ଼ିଦାସଙ୍କ ରଚିତ ମାଳିକାରେ ଛତିଆର ସ୍ୱତନ୍ତ୍ର ବର୍ଣ୍ଣନା କରାଯାଇଛି । ସନ୍ଥ ହାଡ଼ି ଦାସ ମଧ୍ୟ ଏହିଠାରେ ସମାଧୀ ନେଇଥିଲେ । ମହାପୁରୁଷ ହାଡ଼ିଦାସଙ୍କ ସମ୍ମାନରେ ଏଠାରେ ଥିବା ମହାବିଦ୍ୟାଳୟକୁ ତାଙ୍କ ନାମରେ ନାମିତ କରାଯାଇଅଛି ।
ଗ୍ରେଗୋରୀ ପାଞ୍ଜି ଅନୁସାରେ ୧୮ ସେପ୍ଟେମ୍ବର ବର୍ଷର ୨୬୧ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୬୨ତମ  । ବର୍ଷ ଶେଷ ହେବା ପାଇଁ ଆଉ ୧୦୪ ଦିନ ବାକି ଅଛି ।
ଅମିନୂଲ ଇସଲାମ ଓଡ଼ିଶାରେ ଆଠଦଶକରୁ ଉର୍ଦ୍ଧ ସମୟ ଧରି ଆଦୃତ କୋହେନୂର ପଞ୍ଜିକା ଓ ରାଶିଫଳର ଜନକ । ଏହି ପଞ୍ଜିକାଟି ଜଗନ୍ନାଥ ମନ୍ଦିରର ମୁକ୍ତିମଣ୍ଡପଦ୍ୱାରା ସ୍ୱୀକୃତି ପ୍ରାପ୍ତ । ଅମିନୂଲ ଇସଲାମ ଧର୍ମାବଲମ୍ବୀ ହୋଇଥିଲେ ମଧ୍ୟ ହିନ୍ଦୁ ପୋଥି-ପୁରାଣ ଓ ଧର୍ମଗ୍ରନ୍ଥ ରଚନା ଓ ପ୍ରକାଶନ କରୁଥିଲେ । କୋହେନୂର ପଞ୍ଜିକା ଓ ରାଶିଫଳ ୧୯୨୮ ମସିହାରେ ଅମିନୂଲ କଟକ ଆସି ନିଜ ଭିଣୋଇଙ୍କ ପାଖରେ ରହି ମୁଦ୍ରଣ ବ୍ୟବସାୟ ଶିଖିବା ପରେ କୋହେନୂର ପ୍ରେସ ଓ କୋହେନୂର ପ୍ରେସ ପୁସ୍ତକ ଭଣ୍ଡାର ପ୍ରତିଷ୍ଠା କରିଥିଲେ । ବ୍ରିଟିଶ ଶାସନ କାଳରେ ତାଙ୍କ ପ୍ରେସ ଉପରେ ଏକାଧିକ ବାର ଚଢ଼ଉ କରି ବିପ୍ଳବୀଙ୍କୁ ପ୍ରେରଣା ଯୋଗାଉଥିବା ବହି ସବୁ ଜବତ କରିଥିଲେ । ହିନ୍ଦୁ ପୋଥି-ପୁରାଣ ପ୍ରତି ତାଙ୍କର ଆଦର ଥିବାରୁ ସେ ଏକ ପଞ୍ଜିକା ପ୍ରକାଶ କରିବାକୁ ନିଷ୍ପତ୍ତି ନେଇଥିଲେ । ଏଥିପୂର୍ବରୁ ଓଡ଼ିଶାରେ  "ଅରୁଣୋଦେୟ ପ୍ରେସ ପଞ୍ଜିକା"  ନାମରେ ଏକମାତ୍ର ପାଞ୍ଜି ପ୍ରକାଶ ପାଉଥିଲା । ଅମିନୂଲ ପଠାଣି ସାମନ୍ତ ପରିବାରର ଦାୟଦ ଓ ଗଣକ ଗଦାଧର ସିଂହ ସାମନ୍ତ ଓ ଲିଙ୍ଗରାଜ ଖଡିରତ୍ନ ପରିବାରର ଦାୟଦ ପଣ୍ଡିତ ହରିହର ଖଡିରତ୍ନଙ୍କୁ ଏକାଠି କରି ନୂଆ ପାଞ୍ଜିର ପାଣ୍ଡୁଲିପି ପ୍ରସ୍ତୁତ କରିଥିଲେ । ସାମାନ୍ୟ ସଂଶୋଧନ ପରେ ପୁରୀ ମୁକ୍ତି ମଣ୍ଡପ ସଭା ଏହି ପାଞ୍ଜିକୁ ସ୍ୱୀକୃତି ପ୍ରଦାନ କରିଥିଲା ଏବଂ ୧୯୩୫ ମସିହାରେ କୋହେନୂର ପାଞ୍ଜି ଜନ୍ମ ନେଇଥିଲା । ସାମାଜିକ ଜୀବନ ଅମିନୂଲ ବହୁ ହିନ୍ଦୁ ଧର୍ମଗ୍ରନ୍ଥ ରଚନା ଓ ପ୍ରକାଶନା କରୁଥିଲେ । ଗରିବ ବ୍ରାହ୍ମଣ ପିଲାଙ୍କ ବ୍ରତୋପନୟନ ପାଇଁ ସେ ସାହାଯ୍ୟ କରୁଥିଲେ । ସେ ଜଣେ ସ୍ୱାଧୀନତା ସଂଗ୍ରାମୀ ଓ ଦେଶପ୍ରେମୀ ବ୍ୟକ୍ତି ଥିଲେ । ଗୋପବନ୍ଧୁ ଦାସ, ହରେକୃଷ୍ଣ ମହତାବ, ନବକୃଷ୍ଣ ଚୌଧୁରୀ, ଭାଗିରଥି ମହାପାତ୍ର ଆଦିଙ୍କ ସହିତ ଅମିନୂଲ କାର୍ଯ୍ୟ କରିଥିଲେ । ପୁରସ୍କାର ଓ ସମ୍ମାନ ପଦ୍ମକେଶରୀ ଉପାଧୀରେ ବିଜୁ ପଟ୍ଟନାୟକଙ୍କଦ୍ୱାରା ଭୂଷିତ । ଚନ୍ଦ୍ରଶେଖର ଉପାଧୀରେ ଜାନକୀ ବଲ୍ଲଭ ପଟ୍ଟନାୟକଙ୍କଦ୍ୱାରା ଭୂଷିତ । ୧୯୮୫ ମସିହାରେ, ପୁରୀ ଶ୍ରୀମନ୍ଦିରରେ ତାଙ୍କର ଶ୍ରାଦ୍ଧ ପାଳନ କରାଯାଇଥିଲା । ଜଣେ ଇସଲାମ ଧର୍ମାବଲମ୍ବୀଙ୍କ ଶ୍ରାଦ୍ଧ ଶ୍ରୀମନ୍ଦିରରେ ପାଳନ କରାଯିବା ଏକ ବିରଳ ଘଟଣା ।
ଶ୍ରୀରଙ୍ଗାପାଟଣା ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ମନ୍ଦ୍ ଅ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶ୍ରୀରଙ୍ଗାପାଟଣା ୧୨.୪୨୨୬ ଉତ୍ତର ଅକ୍ଷାଂଶ ଓ ୭୬.୬୮୪୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୦୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶ୍ରୀରଙ୍ଗାପାଟଣା ସହରର ମୋଟ ଜନସଂଖ୍ୟା ୨୩୪୪୮ ଅଟେ । ସେଥି ମଧ୍ୟରୁ ୫୦.୯୪% ଜଣ ପରୁଷ ହୋଇଥିବା ବେଳେ ୪୯.୦୬% ଜଣ ନାରୀ ଅଟନ୍ତି । ଶ୍ରୀରଙ୍ଗାପାଟଣାର ସାକ୍ଷରତା ହାର ୬୮.୩୮% ଅଟେ । ଏହା ଜାତୀୟ ହାରଠାରୁ ୩.୫୪% ପ୍ରତିଶତ କମ ଅଟେ । ସେଥିରୁ ୩୭.୫୦% ପ୍ରତିଶତ ପୁରୁଷ ଓ ୩୦.୮୮% ନାରୀ ଅଟନ୍ତି । ୯.୮୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ଶ୍ରୀରଙ୍ଗାପାଟଣାର ସରକାରୀ ଭାଷା ଅଟେ ।
ମୂଷାପାଲି, ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୫୬ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ସୁଫେଣ୍ଟାନିଲ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସୁଫେଣ୍ଟା, ହେଉଛି, ଏକ ଓପିଓଏଡ ଔଷଧ ଯାହା ମଧ୍ୟମରୁ ପ୍ରବଳ ଯନ୍ତ୍ରଣା ଏବଂ ନିଶ୍ଚେତକ ଦେବା ସମୟରେ ବ୍ୟବହୃତ ହୁଏ । ଏହା ଜିଭ ତଳେ, ଶିରାରେ ଇଞ୍ଜେକସନ ଆକାରରେ, କିମ୍ବା ଏପିଡୁରାଲ୍ ସ୍ପେସରେ ଦିଆଯାଇପାରେ । ଏହାର ପ୍ରଭାବ ୪ ଘଣ୍ଟା ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଦୁର୍ବଳ ଶାସସକ୍ରିୟା  (ଅଣପର୍ଯ୍ୟାପ୍ତ ଶାସସକ୍ରିୟା ) ଏବଂ ମାଂସପେଶୀ କଠିନ ଲାଗିପାରେ  । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅପବ୍ୟବହାର, ଆଡ୍ରେନାଲ୍ ଅଭାବ, ନିମ୍ନ ରକ୍ତଚାପ, ଆଣ୍ଡ୍ରୋଜେନ୍ ଅଭାବ ଏବଂ ସେରୋଟୋନିନ୍ ସିଣ୍ଡ୍ରୋମ ହୋଇପାରେ । ଏହା ମସ୍ତିଷ୍କରେ - ଓପିଓଏଡ୍ ରିସେପ୍ଟର ସହିତ ସଂଲଗ୍ନ କରି କର୍ଯ୍ୟକ୍ଷମ ହୁଏ । ସୁଫେଣ୍ଟାନିଲ ପ୍ରଥମେ ୧୯୭୪ ମସିହାରେ ତିଆରି ହୋଇଥିଲା ଏବଂ ୧୯୮୪ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୫୦୦ ୟୁସିଜି ପାଇଁ ଏହାର ମୂଲ୍ୟ ବାବଦ ପ୍ରାୟ ୫୦ ଡଲାର ଖର୍ଚ୍ଚ ହୋଇଛି। ଯୁକ୍ତରାଷ୍ଟ୍ରରେ ଏହାକୁ ଏକ ଅନୁସୂଚୀତ ନିୟନ୍ତ୍ରିତ ପଦାର୍ଥ ଭାବରେ ବର୍ଗୀକୃତ କରାଯାଇଛି ।
ରାମହରି ଦାସ  (ଜନ୍ମ: ୧ ଫେବୃଆରୀ ୧୯୫୩) ଜଣେ ଓଡ଼ିଶୀ ସଙ୍ଗୀତ ବିଶାରଦ  । ୩୦ ବର୍ଷରୁ ଅଧିକ ସମୟ ଧରି, ସେ ଓଡ଼ିଶୀ ସଙ୍ଗୀତ ନିର୍ଦ୍ଦେଶନା, ପରିବେଷଣ, ଶିକ୍ଷାଦାନ ଓ ଗବେଷଣା କ୍ଷେତ୍ରରେ ବ୍ରତୀ ଅଟନ୍ତି । ବାଲ୍ୟଜୀବନ ଓ ଶିକ୍ଷା ରାମହରି ଦାସ, ୧୯୫୩ ମସିହା ଫେବୃଆରୀ ୧ ତାରିଖ ଦିନ ବାଲେଶ୍ୱର ଜିଲ୍ଲାର ଭୋଗରାଇ ବ୍ଳକ ଅନ୍ତର୍ଗତ କାନପୁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଦୀନବନ୍ଧୁ ଦାସ ଓ ମାତାଙ୍କ ନାମ କ୍ଷେତ୍ରମଣି ଦାସ ଅଟେ । ପିଲାଦିନରୁ ତାଙ୍କର ସଙ୍ଗୀତ ପ୍ରତି ଆଗ୍ରହ ରହିଥିଲା । ମାଟ୍ରିକ ପାସ କରିବା ପରେ, ସେ ଭୁବନେଶ୍ୱରର ବିଜେବି ଜୁନିୟର କଲେଜର ଯୁକ୍ତ ଦୁଇ ପଢ଼ିବା ସହ, ଉତ୍କଳ ସଙ୍ଗୀତ ମହାବିଦ୍ୟାଳୟରେ ସଙ୍ଗୀତ ଶିକ୍ଷା କରିଥିଲେ । ବୃତ୍ତିଗତ ଜୀବନ ଉଭୟ ସଙ୍ଗୀତ ପରିବେଷଣ ଓ ଶିକ୍ଷାଦାନକୁ ବୃତ୍ତି କରିଥିବା ରାମହରି, ଓଡ଼ିଶୀ ସଙ୍ଗୀତର ପ୍ରଚାର ଓ ପ୍ରସାର କ୍ଷେତ୍ରରେ କାର୍ଯ୍ୟରତ । ସେ, ଉତ୍କଳ ସଙ୍ଗୀତ ମହାବିଦ୍ୟାଳୟରେ ଓଡ଼ିଶୀ ସଙ୍ଗୀତର ଗୁରୁ ଭାବରେ କାର୍ଯ୍ୟ କରିସାରି, ସେହି ଅନୁଷ୍ଠାନର ଅଧ୍ୟକ୍ଷ ଭାବରେ ସେବାନିବୃତ ହୋଇସାରିଛନ୍ତି । ଏହା ବ୍ୟତୀତ, ସେ କେନ୍ଦ୍ରୀୟ ସଙ୍ଗୀତ ନାଟକ ଏକାଡେମୀ ସଦସ୍ୟ ଓ ଗୁରୁ କେଳୁଚରଣ ମହାପାତ୍ର ଓଡ଼ିଶୀ ଗବେଷଣା କେନ୍ଦ୍ରର ଅଧ୍ୟକ୍ଷ ଭାବରେ କାର୍ଯ୍ୟ ସମ୍ପାଦନ କରିସାରିଛନ୍ତି । ସେବା ନିବୃତ ହେବା ପରେ, ସେ ବହୁ ବେସରକାରୀ ସାଂସ୍କୃତିକ ଅନୁଷ୍ଠାନ ସହିତ ଜଡ଼ିତ ରହିଛନ୍ତି ଓ ସାକ୍ଷୀଗୋପାଳଠାରେ ନିଜର ଏକ ଗୁରୁକୁଳ ପ୍ରତିଷ୍ଠା କରି, ସଙ୍ଗୀତ ଶିକ୍ଷାଦାନ କରୁଛନ୍ତି । ଓଡ଼ିଶୀ ସଙ୍ଗୀତକୁ ଶାସ୍ତ୍ରୀୟତା ପ୍ରଦାନ କରାଯିବା ପାଇଁ ଗଠିତ କମିଟିରେ, ସେ ଜଣେ ସଦସ୍ୟ ଭାବରେ ମଧ୍ୟ କାର୍ଯ୍ୟରତ ।
ଆନନ୍ଦ ମଞ୍ଜରୀ ଦେବୀ  (୧ ନଭେମ୍ବର ୧୯୨୪ - ୧୫ ଅକ୍ଟୋବର ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଏବଂ ପାଲ ଲହଡ଼ାର ରାଜକୁମାରୀ ତଥା ସୁକିନ୍ଦାର ରାଣୀ ଥିଲେ  । ସେ ୧୯୫୧ ମସିହାରେ ଓଡ଼ିଶା ରାଜନୀତିରେ ଯୋଗ ଦେଇଥିଲେ ଏବଂ ଜନତା ଦଳ ଓ ଜନ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ଆନନ୍ଦ ମଞ୍ଜରୀ ଦେବୀ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ ଦୁଇଥର କାର୍ଯ୍ୟ କରିଥିଲେ । ସେ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସୁକିନ୍ଦା ବିଧାନ ସଭା ନିର୍ବାଚନ ମଣ୍ଡଳୀରୁ ଜନ କଂଗ୍ରେସ ଦଳର ପ୍ରତିନିଧି ଭାବରେ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ପରେ ୧୯୭୭ ମସିହାର ଓଡ଼ିଶା ବିଧାନ ସଭାରେ ପୁଣିଥରେ ସୁକିନ୍ଦା ବିଧାନ ସଭା ନିର୍ବାଚନ ମଣ୍ଡଳୀରୁ ଜନତା ଦଳର ପ୍ରତିନିଧି ଭାବରେ ନିର୍ବାଚିତ ହୋଇ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଆନନ୍ଦ ମଞ୍ଜରୀ ଦେବୀ ୧୯୨୪ ମସିହାର ନଭେମ୍ବର ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ସେ ପାଲ ଲହଡ଼ାର ୧୧ତମ ରାଜା ଶରତ ଚନ୍ଦ୍ର ପାଲଙ୍କ ପ୍ରଥମ କନ୍ୟା ଥିଲେ । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍‌ରୁ କମ୍ ଥିଲା । ସେ ସୁକିନ୍ଦାର ରାଜା ପିତାମ୍ବର ଭୂପତି ହରିଚନ୍ଦନ ମହାପାତ୍ରଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ୫ଟି ପୁଅ ଓ ୪ଟି ଝିଅ ଥିଲେ । ରାଜନୈତିକ ଜୀବନ ଆନନ୍ଦ ମଞ୍ଜରୀ ଦେବୀ ୧୯୫୧ ମସିହାରେ ଓଡ଼ିଶା ରାଜନୀତିରେ ଯୋଗ ଦେଇଥିଲେ । ସେ ଓଡ଼ିଶା ରାଜନୀତିରେ ଜନତା ଦଳ ଏବଂ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଦୁଇଥର ବିଧାୟିକା ଭାବରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜନ କଂଗ୍ରସ ଦଳର ପ୍ରତିନିଧି ଭାବରେ ସୁକିନ୍ଦା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୬୭ ମସିହାରୁ ୧୯୭୭ ମସିହାରେ ବିଧାନ ସଭା ଭଙ୍ଗ ହେବାଯାଏଁ ବିଧାୟିକା ଭାବରେ କାର୍ଯ୍ୟ କରିଥିଲେ । ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଜନତା ଦଳର ପ୍ରତିନିଧି ଭାବରେ ପୁଣିଥରେ ସୁକିନ୍ଦା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୭୭ ମସିହାରୁ ୧୯୮୦ ମସିହାରେ ବିଧାନ ସଭା ଭଙ୍ଗ ହେବାଯାଏଁ କାର୍ଯ୍ୟ କରିଥିଲେ । ମୃତ୍ୟୁ ଆନନ୍ଦ ମଞ୍ଜରୀ ଦେବୀ ୧୯୯୯ ମସିହାର ଅକ୍ଟୋବର ମାସ ୧୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୭୫ ବର୍ଷ ବୟସ ହୋଇଥିଲା । ଡିସେମ୍ବର ୧୦, ୧୯୯୯ରେ ବିଧାନ ସଭା ଗୃହରେ ତାଙ୍କ ପାଇଁ ଶୋକ ସଭାର ଆୟୋଜନ କରାଯାଇଥିଲା ।
ମରୁଭୂମି ଏକ ଅନୁର୍ବର ସ୍ଥାନ ଯେଉଁଠି ବ‌ହୁତ ଅଳ୍ପ ବୃଷ୍ଟିପାତ   ହେବାଦ୍ୱାରା ଗଛ ଓ ଜୀବ ତ‌ଥା ମାନବମାନଙ୍କର ଜୀବନ ଧାରଣ କରିବାକୁ ପ୍ରତିକୁଳ ଅବସ୍ଥା ଉତ୍ପନ୍ନ ହୋଇଥାଏ । କୌଣସି ବୃକ୍ଷ ନ‌ଥିବାରୁ ଭୂପୃଷ୍ଠ ଅସୁରକ୍ଷିତ ହୋଇ କ୍ଷୟ   ହୋଇଯାଏ । ପୃଥିବୀର ପ୍ରାୟ ଏକ ତୃତୀୟାଂଶ ସ୍ଥାନ ଶୁଷ୍କ   ବା ଅର୍ଦ୍ଧଶୁଷ୍କ ଥାଏ । ମେରୁ ଅଞ୍ଚଳରେ ମଧ୍ୟ ବୃଷ୍ଟିପାତ କମ୍ ହୁଏ ଓ ସେଥିଯୋଗୁ ଏହାକୁ ମଧ୍ୟ ଥଣ୍ଡା ମରୁଭୂମି ବା ମେରୁ ମରୁଭୂମି କୁହାଯାଏ । ମରୁ ସ୍ଥାନର ବୃଷ୍ଟିପାତ ପରିମାଣ, ଉତ୍ତାପ, ମରୁ ହେବାର କାରଣ ବା ସେମାନଙ୍କର ଭୌଗଳିକ ସ୍ଥାନ ଅନୁସାରେ ମରୁଭୂମିର ବର୍ଗୀକରଣ କରାଯାଏ । ପାଣିପାଗରେ ବିରାଟ ପରିବର୍ତ୍ତନ ଦିବାରାତ୍ରରେ ହେଉଥିବାରୁ ଉତ୍ତାପର ପରିବର୍ତ୍ତନ ହୁଏ ଓ ସେଥିଯୋଗୁ ଶିଳାମାନଙ୍କ ଉପରେ ତାହାର ପ୍ରଭାବ ପଡ଼ିବାରୁ ସେଗୁଡ଼ିକ ଭାଙ୍ଗି ଖଣ୍ଡ ଖଣ୍ଡ ହୋଇଯାଏ । ମରୁଭୂମିରେ କ୍ୱଚିତ ବର୍ଷା ହୁଏ ଓ ସେତେବେଳେ ସାମାନ୍ୟ ବନ୍ୟା ମଧ୍ୟ ହୁଏ । ଉତ୍ତପ୍ତ ଶିଳା ଉପରେ ବୃଷ୍ଟିପାତ ହେବା ଯୋଗୁ ସେହି ଖଣ୍ଡମାନ ଆହୁରି ଭାଙ୍ଗିଯାଏ ଓ ବେଗ‌ଯୁକ୍ତ ପବନ ଯୋଗୁ ଅଧିକ କ୍ଷୟ ହୁଏ । ପବନରେ ଏହି ଧୁଳି ଗୁଣ୍ଡ ଉଡ଼ି ବାଲିଝଡ଼   ସୃଷ୍ଟିକରେ । ଏହି ଉଡ଼ନ୍ତା ଧୁଳି ପଥର ଦେହରେ ବାଜି ଆହୁରି କ୍ଷୟ କରାଏ । ପଥର ଚିକ୍କଣ ହୋଇଯାଏ ଓ ବାଲୁକା ରାଶି ଠାଏ ଠାଏ ଜମା ହୋଇଯାଇ ସ୍ୟାଣ୍ଡ ଡ୍ୟୁନ ତିଆରି ହୋଇଯାଏ । ଅନ୍ୟ କେତେକ ମରୁଭୂମିରେ ବାଲି ଉଡ଼ିଯାଇ କେବଳ ଚିକ୍କଣ ପଥର ମୋଜାଇକ ଭଳି ଦେଖାଯାଏ । ଏହାକୁ ମରୁ ଫୁଟପାଥ   କୁହାଯାଏ ଓ ଏହାପରେ ଆଉ ବିଶେଷ କୌଣସି କ୍ଷୟ ହୁଏନାହିଁ । ଅନ୍ୟାନ୍ୟ ମରୁ ଦୃଶ୍ୟ ମଧ୍ୟରେ ପଥର ଆଧକ୍ୟ ଓ ଜଳ ପ୍ରବାହ ଯୋଗୁ କାଦୁଅ ଜମିଯିବା ଦେଖାଯାଏ । ଅନେକ ସ୍ଥାନରେ ଭୂତଳ ଜଳ   ଥିବା ଯୋଗୁ ଝରଣା ଦେଖାଯାଏ । ଏହିଭଳି ସ୍ଥାନରେ ମରୁଦ୍ୟାନ ସୃଷ୍ଟି ହୋଇଥାଏ । ଏହି ଉତ୍ତପ୍ତ ବାତାବରଣରେ ରହିବା ନିମନ୍ତେ ଜୀବଜଗତକୁ ସେଥିପାଇଁ ଖାପଖୁଆଇବାକୁ ହୁଏ । ସେଠାରେ ଥିବା ଗଛ ଶକ୍ତ, ଛୋଟ ପତ୍ର ବା ପତ୍ର ବିହୀନ ହୋଇଥାଆନ୍ତି, ଜଳ ପ୍ରତିରୋଧି କ୍ୟୁଟିକ୍ଲ ଥାଏ ଓ କଣ୍ଟା‌ଯୁକ୍ତ ହୋଇ ପ୍ରାଣୀମାନଙ୍କ ଖାଦ୍ୟ ହେବାରୁ ବଞ୍ଚିତ ହୁଅନ୍ତି । କେତେକ ବର୍ଷିକିଆ ଗଛମାନଙ୍କର ଅଙ୍କୁରୋଦ୍‌ଗମ ହୋଇ ପୁଷ୍ପିତ ହୋଇ କିଛି ସପ୍ତାହ ମଧ୍ୟରେ ମରିଯାଆନ୍ତି । ଅନ୍ୟ କେତେକ ଗଛ ବର୍ଷ ବର୍ଷ ଧରି ବଞ୍ଚନ୍ତି ଓ ତାଙ୍କର ଚେର ଭୂଗର୍ଭକୁ ଯାଇ ଜଳକଣା ସଂଗ୍ରହ କରନ୍ତି । ପ୍ରାଣୀମାନେ ବିନା ପାଣିରେ ବଞ୍ଚିବା ଶିଖିଥାଆନ୍ତି; ଦିବା ସମୟରେ ଛାଇରେ ବା ଭୂମିତଳେ ରହନ୍ତି । ଅନେକ ପ୍ରାଣୀ ଦୀର୍ଘ ସମୟ ଧରି ନିଷ୍କ୍ରିୟ ହୋଇ ରହିବା ପରେ କ୍ୱଚିତ ହେଉଥିବା ବର୍ଷା ସମୟରେ ସକ୍ରିୟ ହୋଇଯାଆନ୍ତି । ଉପ‌ଯୁକ୍ତ ବାତାବରଣରେ ସେମାନେ ଦୃତ ଗତିରେ ପ୍ରଜନନ କରି ସମୟ ହେଲେ ପୁନଶ୍ଚ ନିଷ୍କ୍ରିୟ ହୋଇଯାଆନ୍ତି । ଶବ୍ଦ ବ୍ୟୁତ୍ପତ୍ତି ମରୁଭୂମିର ପ୍ରତିଶବ୍ଦ ଭାବରେ ଥିବା ଇଂରାଜୀ, ଇଟାଲୀ, ଫ୍ରାନସ ଓ ପର୍ତ୍ତୁଗାଲରେ ବ୍ୟବ‌ହୃତ ସମସ୍ତ ଶବ୍ଦମାନ ଲାଟିନର ଡେଜର୍ଟମ   ଶବ୍ଦରୁ ଆସିଛି ଯାହାର ଅର୍ଥ ପରିତ୍ୟାଗ । ବିଂଶ ଶତାବ୍ଦୀ ପୂର୍ବରୁ ଡେଜର୍ଟ କ‌ହିଲେ ଜନବିହୀନ ସ୍ଥାନ‌ ଭାବରେ ବିଦିତ ଥିଲା ଯାହାର ଶୁଷ୍କତା ସାଥିରେ କୌଣସି ସମ୍ପର୍କ ନଥିଲା । ଆଜିକାଲି ଏହାକୁ ସ୍ୱଳ୍ପ ବୃଷ୍ଟିପାତ ଓ ଶୁଷ୍କତା ଯୋଗୁ ସୃଷ୍ଟି ହେଉଥିବା ସ୍ଥାନ‌କୁ କୁହାଯାଉଛି । ଡେଜର୍ଟ ଦ୍ୱୀପ  " "  ଭଳି ବାକ୍ୟାଂଶ ବା ପୂର୍ବତନ ଶତାବ୍ଦୀରେ ଲିଖିତ ଗ୍ରେଟ ଆମେରିକାନ ଡେଜର୍ଟ   ବା ସେକସପିଅରଙ୍କ ରଚନାରେ ଥିବା ଉଇଣ୍ଟରସ ଟେଲ    '   କାହାଣୀରେ ଥିବା ଡେଜର୍ଟ ଅଫ ବୋହେମିଆରେ କୌଣସି ଶୁଷ୍କତା ନଥିଲା ଓ ଏହା ଅଳ୍ପ ସଂଖ୍ୟକ ଜନପଦ ଥିବା ସ୍ଥାନ‌କୁ ଚିହ୍ନଟ କରୁଥିଲା ।
ପୁଲଗାଓଁ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ୱର୍ଧ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପୁଲଗାଓଁ ୨୦.୭୨୦୮ ଉତ୍ତର ଅକ୍ଷାଂଶ ଓ ୭୮.୩୨୦୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୦୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୁଲଗାଓଁ ସହରର ମୋଟ ଜନସଂଖ୍ୟା ୩୬୫୦୬ ଅଟେ । ସେଥି ମଧ୍ୟରୁ ୫୧.୮୯% ଜଣ ପରୁଷ ହୋଇଥିବା ବେଳେ ୪୮.୧୧% ଜଣ ନାରୀ ଅଟନ୍ତି । ପୁଲଗାଓଁର ସାକ୍ଷରତା ହାର ୮୦.୧୦% ଅଟେ । ଏହା ଜାତୀୟ ହାରଠାରୁ -୧୫.୨୬% ପ୍ରତିଶତ କମ ଅଟେ । ସେଥିରୁ ୪୪.୧୬% ପ୍ରତିଶତ ପୁରୁଷ ଓ ୩୫.୯୪% ନାରୀ ଅଟନ୍ତି । ୧୦.୧୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ପୁଲଗାଓଁର ସରକାରୀ ଭାଷା ଅଟେ ।
ଫରିଦାବାଦ ଏକ ଭାରତୀୟ ପୌର ପରିଷଦ   ଅଟେ । ଏହା ହରିଆଣାର ଅରିଦବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଫରିଦାବାଦ ୨୮.୪୧୨୫ ଉତ୍ତର ଅକ୍ଷାଂଶ ଓ ୭୭.୩୧୯୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଫରିଦାବାଦ ସହରର ମୋଟ ଜନସଂଖ୍ୟା ୧୦୫୪୯୮୧ ଅଟେ । ସେଥି ମଧ୍ୟରୁ ୫୫.୦୩% ଜଣ ପରୁଷ ହୋଇଥିବା ବେଳେ ୪୪.୯୭% ଜଣ ନାରୀ ଅଟନ୍ତି । ଫରିଦାବାଦର ସାକ୍ଷରତା ହାର ୬୮.୫୪% ଅଟେ । ଏହା ଜାତୀୟ ହାରଠାରୁ -୩.୭୦% ପ୍ରତିଶତ କମ ଅଟେ । ସେଥିରୁ ୪୧.୩୩% ପ୍ରତିଶତ ପୁରୁଷ ଓ ୨୭.୨୦% ନାରୀ ଅଟନ୍ତି । ୧୪.୬୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଫରିଦାବାଦର ସରକାରୀ ଭାଷା ଅଟେ ।